**SLOVENSKÝ ZVÄZ TANEČNÉHO ŠPORTU**



**S T A N O V Y**

**JÚN 2020**

**S T A N O V Y**

**Slovenského zväzu tanečného športu**

**Článok 1.**

**Úvodné ustanovenia**

1. Slovenský zväz tanečného športu (ďalej len „SZTŠ“) je športovou organizáciou združujúcou športové organizácie (športové zväzy, asociácie, združenia, kluby, oddiely a iné právnické osoby) a fyzické osoby vykonávajúce športovú činnosť v nasledujúcich odvetviach tanečného športu na území Slovenskej republiky

a) tanečný šport

b) akrobatický rock and roll

c) disciplíny IDO a módne tanečné štýly

1. SZTŠ je občianske združenie podľa zákona č. 83/1990 Zb. o združovaní občanov v znení neskorších predpisov a zároveň športová organizácia podľa zákona č. 440/2015 Z.z. o športe (ďalej len „Zákon o športe“) a o zmene a doplnení niektorých zákonov zapísaná do registra právnických osôb v športe.
2. SZTŠ je apolitickým, dobrovoľným, nezávislým a samosprávnym občianskym združením. Bolo jej pridelené identifikačné číslo organizácie (IČO): 00 684 767.
3. Cieľom SZTŠ je podpora a rozvoj všetkých odvetví tanečného športu v Slovenskej republike.
4. SZTŠ je športová organizácia uznaná za Národný športový zväz pre tanečný šport v Slovenskej republike. SZTŠ je jedinou športovou organizáciou pre tanečný šport, ktorá zastupuje, chráni a presadzuje záujmy ~~tanečného~~ príslušného športu vo vzťahu k orgánom verejnej správy SR, medzinárodným športovým organizáciám a iným športovým organizáciám, ktorých je alebo sa stane členom; tým nie je vylúčené tiež členstvo jeho členov v týchto organizáciách.
5. SZTŠ je riadnym členom medzinárodných organizácií s celosvetovou pôsobnosťou World DanceSport Federation ( WDSF), World Rock-n-Roll Confederation (WRRC), International Dance Organization (IDO) a Slovenského olympijského a športového výboru (SOŠV).
6. Symbolmi SZTŠ sú: vlajka a logo s úplným názvom “Slovenský zväz tanečného športu” a v anglickom jazyku v tvare “Slovak Dance Sport Federation” a logo so skráteným názvom “SZTŠ”, resp. „SDSF“.

**Článok 2.**

**Názov a sídlo SZTŠ**

1. Názov zväzu v slovenskom jazyku: **Slovenský zväz tanečného športu**, používaná skratka SZTŠ.

Názov zväzu v anglickom jazyku: Slovak Dance Sport Federation, používaná skratka SDSF.

1. Sídlo zväzu: Škultétyho 1, 831 03 Bratislava.
2. Webovým sídlom SZTŠ je : [www.szts.sk](http://www.szts.sk) .

**Článok 3.**

**Predmet činnosti a hlavné úlohy SZTŠ**

1. Hlavnou úlohou SZTŠ je podpora a rozvoj jednotlivých odvetví tanečného športu v jeho vrcholovej podobe, rovnako ako aj v podobe rekreačnej športovej činnosti a činnosti hendikepovaných športovcov v Slovenskej republike. Za týmto účelom organizuje, riadi, spravuje, podporuje a všestranne koordinuje činnosť a rozvoj tanečného športu na území Slovenskej republiky.
2. SZTŠ podporuje, organizuje, riadi a koordinuje spoluprácu SZTŠ s medzinárodnými športovými organizáciami s celosvetovou pôsobnosťou pre jednotlivé odvetvia tanečného športu, členskými zväzmi WDSF, WRRC, IDO, inými medzinárodnými a zahraničnými športovými organizáciami, odbornými orgánmi a organizáciami ministerstiev Slovenskej republiky; osobitne s Ministerstvom školstva, vedy, výskumu a športu Slovenskej republiky.
3. ~~SZTŠ je jedinou športovou organizáciou pre tanečný šport, ktorá zastupuje, chráni a presadzuje záujmy jednotlivých odvetví tanečného športu vo vzťahu k orgánom verejnej správy SR, medzinárodným športovým organizáciám a iným športovým organizáciám, ktorých je alebo sa stane členom~~.
4. SZTŠ prezentuje a obhajuje záujmy členov SZTŠ v iných športových organizáciách pôsobiacich na území Slovenskej republiky; osobitne v Slovenskom olympijskom a športovom výbore. SZTŠ reprezentuje záujmy jednotlivých odvetví tanečného športu v spoločnosti.
5. SZTŠ napomáha rozvoju všetkých svojich členov.
6. SZTŠ zabezpečuje propagáciu jednotlivých odvetví tanečného športu na území Slovenskej republiky a v zahraničí.
7. SZTŠ zabezpečuje prostredníctvom svojich športových sekcií po odbornej stránke prípravu a realizáciu súťaží tanečného športu na území Slovenskej republiky; osobitne celoštátne súťaže v jednotlivých disciplínach tanečného športu v kategóriách dospelí a mládež a ďalších vekových kategóriách, ako aj ďalších vrcholových celoštátnych súťažiach v jednotlivých disciplínach tanečného športu.
8. SZTŠ v oblasti športovej reprezentácie a talentovanej mládeže:
	1. vedie zoznam športových reprezentantov,
	2. zabezpečuje prostredníctvom svojich športových sekcií starostlivosť o športových reprezentantov, metodicky ich riadi a usmerňuje ich prípravu,
	3. zabezpečuje prípravu a účasť športovej reprezentácie na významných súťažiach,
	4. zabezpečuje starostlivosť o talentovaných športovcov, metodicky ich riadi a usmerňuje ich prípravu,
	5. zaraďuje športovcov do verejného zoznamu talentovaných športovcov podľa výkonnostných kritérií určených predpisom
9. SZTŠ zabezpečuje vnútornú výchovnú a vzdelávaciu funkciu v jednotlivých disciplínach tanečného športu; za týmto účelom
10. určuje druhy a odbornú spôsobilosť športových odborníkov na vykonávanie odbornej činnosti v športe, zabezpečuje ich vzdelávanie a prípravu; a to i v spolupráci s fakultami telesnej výchovy a športu pôsobiacimi pri slovenských vysokých školách,
11. uznáva odbornú kvalifikáciu športových odborníkov, ak sa na nich nevzťahuje osobitný predpis o uznávaní dokladov o vzdelaní a o uznávaní odborných kvalifikácií (§ 49 ods. 1 písm. d) 3. bod zákona č. 422/2015 Z.z. ).
12. organizuje a riadi prípravu, činnosť a vzdelávanie športových odborníkov vrátane edičnej a publikačnej činnosti, najmä trénerov, rozhodcov, usporiadateľov, športových manažérov a iných funkcionárov a pracovníkov sekretariátu SZTŠ, vrátane prípadného vzdelávania podľa predpisov medzinárodnej športovej organizácie WDSF alebo iných medzinárodných organizácií.
13. Ďalšie hlavné úlohy SZTŠ sú:
14. poskytovať súčinnosť ministerstvu školstva a iným orgánom verejnej správy pri plnení úloh v oblasti športu,
15. prijímať, implementovať a realizovať pravidlá Svetového antidopingového programu, opatrenia proti manipulácií priebehu a výsledkov súťaží a iné pravidlá a opatrenia proti negatívnym javom v športe vyplývajúce z medzinárodných predpisov a rozhodnutí,
16. realizovať a podporovať projekty a iné aktivity, ktorých cieľom je boj proti násiliu a neviazanosti divákov na športových podujatiach a boj proti rasizmu, xenofóbii a súvisiacej intolerancii v tanečnom športe,
17. vytvárať, priebežne aktualizovať systém predpisov SZTŠ a zabezpečovať jeho jednotné uplatňovanie v odvetviach tanečného športu,
18. koordinovať spoluprácu a podporovať jednotnosť, vecnú komunikáciu, spolupôsobenie a slušnosť medzi členmi SZTŠ, riešiť spory medzi nimi,
19. oceňovať športovcov, ktorí dosiahli mimoriadne športové výsledky vo vrcholovom športe a osobnosti, ktoré sa zaslúžili o propagáciu a rozvoj jednotlivých odvetví tanečného športu.
20. Činnosť SZTŠ sa vykonáva v súlade so všeobecne záväznými právnymi predpismi, rozhodnutiami valného zhromaždenia, ďalšími predpismi medzinárodných športových organizácií, ktorých je SZTŠ členom a tieto nie sú v rozpore so všeobecne záväznými právnymi predpismi a spôsobmi a postupmi v zmysle jej organizačného poriadku a organizačných poriadkov jej športových sekcií menovaných v Čl. 6 týchto Stanov.
21. SZTŠ má právo udeľovať súhlas na použitie obrazových, zvukových a obrazovo-zvukových prenosov a záznamov zo súťaží a podujatí, ktoré organizuje. Ak SZTŠ organizuje súťaž, má výlučné právo na označenie súťaže názvom, nezameniteľným obrazovým symbolom, nezameniteľným zvukovým signálom a výlučné právo využívať toto označenie.
22. SZTŠ je pôvodným a výlučným vlastníkom všetkých práv, vyplývajúcich zo súťaží a iných akcií, ktoré spadajú do jeho kompetencie a to bez akýchkoľvek obmedzení v zmysle obsahu, času a miesta. Tieto práva zahŕňajú najmä všetky druhy práv k predmetom duševného vlastníctva, majetkových práv, práv na vyhotovenie zvukových, obrazových, zvukovo-obrazových záznamov, práv na reprodukciu a vysielanie, retransmisiu, šírenie prostredníctvom internetu a iných elektronických sietí, alebo prostredníctvom nosičov dát, využívanie v rámci databáz, šírenie na nosičoch dát, multimediálne, marketingové a promočné práva a práva vyplývajúceho zo Zákon č. 185/2015 Z. z. v znení neskorších predpisov (Autorský zákon).
23. SZTŠ má výlučné právo na udeľovanie povolenia na verejný prenos, šírenie zvukových, obrazových, zvukovo-obrazových záznamov, káblovú retransmisiu, vyhotovenie originálu záznamu vysielania, vyhotovenie rozmnoženiny záznamu vysielania, verejné rozširovanie originálu záznamu vysielania alebo jeho rozmnoženiny prostredníctvom internetu, masovokomunikačných médií alebo nosičov dát zo športových podujatí SZTŠ a akcií organizovaných alebo zastrešovaných SZTŠ.

**Článok 4.**

**Členstvo v SZTŠ**

1. Členstvo v SZTŠ je dobrovoľné. Členom sa môže stať každý bez rozdielu politickej príslušnosti, náboženského vyznania a pohlavia, ak splní podmienky stanovené predpismi SZTŠ. Podmienky a postup prijatia za člena určujú stanovy a Evidenčný poriadok SZTŠ. Každý člen SZTŠ môže kedykoľvek v súlade s predpismi SZTŠ zo SZTŠ vystúpiť.
2. Členstvo v SZTŠ je vyjadrením podpory, lojality a stotožnenia sa člena združenia s poslaním, cieľmi a úlohami, ako aj s pravidlami fungovania SZTŠ ako občianskeho združenia zastrešujúceho organizované odvetvia tanečného športu na území Slovenskej republiky.
3. Členstvom v SZTŠ člen SZTŠ prejavuje súhlas a vôľu podriadiť sa platným pravidlám SZTŠ, ktoré sú vyjadrené v predpisoch SZTŠ, predpisoch medzinárodnej športovej organizácie s celosvetovou pôsobnosťou pre príslušné odvetvie tanečného športu, ako aj rozhodnutiam ich orgánov vydaným v súlade s nimi.
4. SZTŠ zabezpečuje plnenie svojho poslania, cieľov a úloh najmä prostredníctvom svojich členov a v spolupráci s nimi.
5. SZTŠ má:

a) riadnych členov

b) individuálnych členov

c) asociovaných členov

d) čestných členov.

1. **Riadni členovia** SZTŠ sú právnické osoby – športové kluby a iné organizácie, vykonávajúce činnosť v niektorom z odvetví tanečného športu.
2. **Individuálni členovia** SZTŠ sú fyzické osoby.

Každý uchádzač o individuálne členstvo v SZTŠ z radov športovcov je povinný pri podaní žiadosti o členstvo uviesť svoju príslušnosť k riadnemu členovi SZTŠ, prostredníctvom ktorého sa bude podieľať na činnosti SZTŠ.

Uchádzač o individuálne členstvo v SZTŠ, ktorý nie je športovcom, nie je povinný pri podaní

žiadosti o členstvo uviesť svoju príslušnosť k riadnemu členovi SZTŠ, je však povinný uviesť

príslušnú skupinu športových odborníkov, do ktorej patrí, keď sa uchádza o individuálne

členstvo v SZTŠ.

Zamestnanec, alebo iná osoba vykonávajúca pracovnú činnosť, alebo poskytujúca službu pre SZTŠ, alebo jeho člena na základe zmluvného vzťahu, nemusí byť individuálnym členom SZTŠ.

1. **Asociovaným členom** SZTŠ sa môže stať právnická osoba, s ktorou SZTŠ uzavrie písomnú asociačnú dohodu, ktorú schváli Valné zhromaždenie SZTŠ. Asociovaní členovia majú členské práva v rozsahu určenom asociačnou dohodou.
2. **Čestní členovia** SZTŠ sú fyzické osoby, ktorým udelilo členstvo Valné zhromaždenie. Čestní členovia nemajú aktívne a pasívne volebné právo.

9.1. Za čestného člena SZTŠ (ďalej len “čestný člen ”) môže byť prijatá osoba, ktorá sa zvlášť zaslúžila o rozvoj alebo propagáciu tanečného športu na Slovensku. Návrh na prijatie za čestného člena môže predložiť najvyššiemu orgánu SZTŠ Prezident, člen Prezídia SZTŠ, prípadne riadny člen SZTŠ.

9.2. Čestné členstvo v SZTŠ môže byť rovnakým spôsobom odňaté, ak čestný člen porušuje legislatívne poriadky, ciele a zásady SZTŠ.

9.3. Prezidentovi SZTŠ, ktorý sa mimoriadnou mierou zaslúžil o rozvoj tanečného športu na Slovensku, môže byť na návrh člena Prezídia, prípadne riadneho člena SZTŠ priznaný Valným zhromaždením SZTŠ titul čestného Prezidenta SZTŠ (ďalej len “čestný prezident”). Priznaním tohto titulu najvyšším orgánom SZTŠ sa súčasne stáva aj čestným členom.

9.4. Čestný člen SZTŠ sa môže zúčastniť zasadnutia Valného zhromaždenia SZTŠ bez práva hlasovať.

9.5. Čestný prezident je rovnako oprávnený sa zúčastniť zasadnutia Prezídia bez práva hlasovať.

1. Členstvo v SZTŠ vzniká na základe podania prihlášky a ďalších dokladov špecifikovaných v Evidenčnom poriadku SZTŠ. Žiadateľ o členstvo musí označiť príslušnosť k jednej zo športových sekcií, ktorá zodpovedá predmetu alebo cieľu športovej činnosti žiadateľa. Pokiaľ žiadateľ hodlá vykonávať športovú činnosť v rôznych sekciách, uvedie ich v prihláške, je povinný vyznačiť príslušnosť len k jednej športovej sekcii. Príslušnosť k športovej sekcii sa pre účely týchto stanov rozumie športová sekcia, v ktorej bude žiadateľ vykonávať práva a povinnosti člena SZTŠ.Proces prijatia za člena SZTŠ sa riadi Evidenčným poriadkom SZTŠ.
2. Informácie súvisiace s členstvom v SZTŠ sú vedené v informačnom systéme SZTŠ (zdrojová evidencia) a v informačnom systéme športu. Úkony súvisiace s členstvom v SZTŠ sa môžu vykonávať elektronickou formou v zmysle Evidenčného poriadku SZTŠ.
3. Platné členstvo v SZTŠ je podmienkou pre účasť na súťažiach ktoréhokoľvek z odvetví tanečného športu ako aj výkon činnosti športového odborníka v ktoromkoľvek odvetví tanečného športu, pokiaľ sekcia SZTŠ neudelí organizátorovi konkrétnej súťaže alebo konkrétnemu športovcovi alebo športovému odborníkovi výnimku.
4. Členstvo v SZTŠ zaniká:
	* 1. písomným oznámením člena o vôli vystúpiť zo SZTŠ, v ktorom člen uvedie dátum, ku ktorému vystupuje zo SZTŠ. Ak je v oznámení uvedený skorší dátum, ako je deň doručenia, alebo ak dátum uvedený nie je, členstvo zaniká ku dňu doručenia takéhoto oznámenia. Písomné oznámenie musí byť vlastnoručne podpísané individuálnym členom SZTŠ, alebo štatutárom pri riadnom členovi.
		2. smrťou člena – fyzickej osoby, alebo zánikom člena – právnickej osoby bez právneho nástupcu,
		3. rozhodnutím Prezídia, ak riadny člen nespĺňa podmienky členstva stanovené zákonom č. 440/2015 Z.z. o športe a o zmene a doplnení niektorých zákonov a ustanovenia Evidenčného poriadku SZTŠ
		4. vylúčením člena postupom a z dôvodov upraveným týmito Stanovami,
		5. zánikom asociačnej dohody spôsobmi dohodnutými v asociačnej dohode alebo ustanovenými zákonom
		6. právnym zánikom SZTŠ.
5. Zánik členstva v SZTŠ má za následok zánik všetkých práv, ktoré sa spájajú s členstvom v SZTŠ. Zánik členstva v SZTŠ nezbavuje člena, ktorého členstvo v SZTŠ zaniká, jeho finančných alebo aj iných záväzkov voči SZTŠ, iným členom SZTŠ a ďalším osobám s príslušnosťou k SZTŠ.
6. Právom člena SZTŠ je
	* 1. zúčastňovať sa na športovej činnosti SZTŠ,
		2. využívať vopred odsúhlaseným spôsobom finančné a materiálne prostriedky SZTŠ,
		3. mať prístup k výhodám členstva v SZTŠ za rovnakých podmienok bez akejkoľvek formy diskriminácie,
		4. zúčastňovať sa prostredníctvom ním zvolených zástupcov (delegátov) na rokovaniach orgánov SZTŠ, na ktorých sa hodnotí a rozhoduje o činnosti SZTŠ,
		5. právo navrhnúť kandidáta/kandidátov na funkciu v orgánoch SZTŠ volených VZ,
		6. právo byť zvolený do funkcií orgánov SZTŠ (pasívne volebné právo individuálneho člena) po splnení ďalších podmienok určených pre jednotlivé funkcie nižšie v týchto Stanovách,
		7. byť pravidelne a pravdivo informovaný o činnosti orgánov SZTŠ a o ich uzneseniach,
		8. písomne sa vyjadrovať k činnosti SZTŠ, podávať písomné podnety a návrhy na zmeny a zlepšenia, upozorňovať na chyby a nedostatky; ústne návrhy a pripomienky je možné vykonať len prostredníctvom delegáta na Valnom zhromaždení,
		9. dávať podnety na vykonanie kontroly kontrolnému orgánu SZTŠ,
		10. byť informovaný a požadovať informácie o záležitostiach SZTŠ prostredníctvom príslušných orgánov SZTŠ,

Pasívne volebné právo patrí len individuálnym členom SZTŠ. Riadny člen SZTŠ má právo navrhnúť akúkoľvek fyzickú osobu na kandidáta na volenú funkciu, pričom nemusí ísť o člena SZTŠ. Kandidát musí so svojou kandidatúrou vyjadriť súhlas; Ak ide o voľbu zástupcu záujmovej skupiny osôb s príslušnosťou k SZTŠ, kandidátov navrhujú osoby z tejto záujmovej skupiny. Záujmovou skupinou sa rozumie odborová organizácia profesionálnych športovcov, skupina aspoň 50 aktívnych športovcov alebo skupina aspoň 50 športových odborníkov.

1. Riadny člen SZTŠ má okrem práv uvedených v bode 15 aj tieto práva:

a) uplatňovať svoje záujmy a práva na Valnom zhromaždení SZTŠ priamo alebo prostredníctvom voleného alebo inak ustanoveného delegáta Valného zhromaždenia SZTŠ a prostredníctvom neho hlasovať na Valnom zhromaždení SZTŠ,

b) predkladať návrhy, ktoré majú byť súčasťou programu Valného zhromaždenia SZTŠ,

c) zastupovať/reprezentovať záujmy jednotlivých odvetví tanečného športu,

d) starať sa o všestranný rozvoj jednotlivých odvetví tanečného športu, najmä sa usilovať o zvýšenie ich popularity medzi mládežou a deťmi,

e) spolupracovať so štátnymi a samosprávnymi orgánmi na úrovni obcí, miest, okresov, krajov, oblastí a regiónov Slovenskej republiky,

f) zastupovať spoločné záujmy svojich členov a osôb, ktoré v ňom pôsobia,

g) vydávať vlastné predpisy pre svoju činnosť a pre súťaže, ktoré organizuje alebo riadi pri dodržaní týchto Stanov a ostatných predpisov SZTŠ

h) zabezpečovať účasť športovcov, ktorí sú jeho členovia, na súťažiach organizovaných SZTŠ, ako aj jednotlivými riadnymi členmi SZTŠ.

1. Povinnosťou člena SZTŠ je
	* 1. aktívne sa podieľať ~~sa~~ na činnosti SZTŠ, riadne vykonávať prijatú funkciu, starostlivo a zodpovedne si plniť reprezentačné povinnosti,
		2. nekonať v rozpore so známymi cieľmi a záujmami SZTŠ,
		3. riadne a včas uhrádzať členské poplatky a ostatné poplatky v zmysle rozhodnutí orgánov SZTŠ;
		4. dodržiavať Stanovy SZTŠ a ostatné predpisy a rozhodnutia vydané orgánmi SZTŠ v súlade so Stanovami,
		5. rešpektovať a podriadiť sa rozhodnutiam disciplinárnych orgánov a ODRK ako orgánu na riešenie sporov,
		6. poskytovať bezodkladne požadovanú súčinnosť orgánom SZTŠ pri plnení ich kompetencií,
		7. pri akomkoľvek konaní dodržiavať pravidlá slušnosti, etiky a dobrých mravov; neurážať, neponižovať, nešikanovať ani neohovárať iných členov SZTŠ,
		8. vyhýbať sa dopingu a iným negatívnym javom v športe vyplývajúcim z medzinárodných predpisov a rozhodnutí, implementovať a dodržiavať pravidlá Svetového antidopingového programu, opatrení proti manipulácii priebehu a výsledkov súťaží a iných opatrení proti negatívnym javom v športe vyplývajúcich z medzinárodných predpisov a rozhodnutí; porušenie niektorej z týchto povinností je závažným disciplinárnym previnením,
		9. akceptovať povinnosti a obmedzenia športovca v zmysle § 5 zákona o športe (obmedzenie práva na voľbu športového klubu, povinnosť lekárskej prehliadky pre vrcholových a talentovaných športovcov...),
		10. akceptovať zápis v registri osôb v športe a včas a riadne oznamovať zmeny evidovaných údajov v rozsahu podrobne upravenom v osobitnom predpise vydanom príslušným orgánom SZTŠ,
		11. uschovávať a chrániť doklady o členstve v SZTŠ vydané SZTŠ pred ich odcudzením, stratou, poškodením, zničením a zneužitím a na požiadanie ich predložiť na kontrolu príslušnému orgánu SZTŠ
		12. písomne oznámiť Evidenčnému úseku SZTŠ všetky právne relevantné zmeny do 15 dní

po dni, kedy nastala zmena alebo sa o nej člen SZTŠ dozvedel, najmä ak ide o:

 i. zmenu v stanovách, resp. zakladajúceho dokumentu riadneho člena SZTŠ,

 ii. zmenu v identifikačných údajoch člena SZTŠ,

 iii. zmenu v zozname odborníkov v športe a funkcionárov zväzu,

iv. zmenu v zastupovaní riadneho člena SZTŠ, najmä ak ide o zmenu osoby konateľa, štatutárneho zástupcu alebo zástupcu člena,

v. podanie návrhu na vyhlásenie konkurzu alebo vstup do likvidácie,

vi. iné závažné právne skutočnosti, majúce vplyv na jeho členstvo v SZTŠ.

1. Závažným disciplinárnym previnením je spáchanie správneho deliktu alebo priestupku uvedeného v § 98 Zákona o športe ako aj porušenie povinností podľa Čl. 4. bod 17 písm. h) týchto Stanov.

**Článok 5.**

**Orgány SZTŠ**

1. Orgánmi SZTŠ sú:
	1. Valné zhromaždenie (ďalej ako VZ) ako najvyšší orgán
2. Prezídium ako výkonný orgán
3. Prezident ako štatutárny orgán
4. Kontrolór ako kontrolný orgán
5. Disciplinárne komisie ako disciplinárne orgány
6. Odvolacia disciplinárna a rozhodcovská komisia (ODRK) ako odvolací disciplinárny orgán a orgán na riešenie sporov
7. Volebná komisia ako volebný orgán
8. Výbory jednotlivých sekcií
9. Administratívne orgány – sekretariát, generálny sekretár,
10. Odborné komisie a ad hoc pracovné skupiny.
11. SZTŠ sa na účely zabezpečenia odborných činností člení na športové sekcie, ako je uvedené v čl. 6. Až do zjednotenia vnútorných predpisov a/alebo ich zániku zabezpečujú sekcie aj organizačné funkcie SZTŠ v príslušných odvetviach tanečného športu.
12. SZTŠ môže podľa potreby na základe rozhodnutia Valného zhromaždenia vytvárať ďalšie organizačné a odborné útvary resp. úseky s kompetenciou stanovenou rozhodnutím Valného zhromaždenia.
13. Odborné útvary a úseky a disciplinárne orgány pôsobiace v rámci niektorej zo sekcií zároveň vykonávajú funkcie licenčných orgánov a prvostupňových disciplinárnych orgánov SZTŠ pre jednotlivé odvetvie tanečného športu.
14. Orgány SZTŠ rozhodujú v rozsahu svojich kompetencií vymedzených týmito Stanovami prípadne spresnenými ostatnými vnútornými poriadkami SZTŠ. Orgány s rozhodovacou pôsobnosťou vykonávajú svoju pôsobnosť nezávisle od iných orgánov SZTŠ.
15. Členovia orgánov, ktorým uplynulo funkčné obdobie, sú oprávnení vykonávať nevyhnutné úkony a činnosť na zabezpečenie fungovania národného športového zväzu a športovej činnosti jeho členov až do zvolenia alebo ustanovenia nových členov orgánov.
16. Štatutárny orgán a členovia orgánov národného športového zväzu sú povinní vykonávať svoju funkciu s náležitou starostlivosťou a pri rozhodovaní zohľadňovať stanoviská kontrolóra a odborných orgánov národného športového zväzu; ak sa od ich stanoviska odchýlia, sú povinní svoje rozhodnutie zdôvodniť a zverejniť spolu s príslušným stanoviskom.
17. Ak v konkrétnej veci existuje alebo hrozí konflikt záujmov člena orgánu národného športového zväzu alebo jeho člena, tento člen sa nesmie zúčastniť na jej prerokovaní a rozhodovaní. Ak je pochybnosť o existencii alebo o hrozbe konfliktu záujmov, rozhoduje predsedajúci orgánu, o člena ktorého ide; ak ide o predsedajúceho, o existencii alebo o hrozbe konfliktu záujmov rozhodujú ostatní členovia príslušného orgánu tajným hlasovaním.
18. Člen orgánu národného športového zväzu alebo jeho člena, ktorý rozhodoval vo veci v ktoromkoľvek stupni, je vylúčený z rozhodovania v tej istej veci v orgáne, ktorý rozhoduje v inom stupni alebo v tej istej veci vykonáva kontrolnú pôsobnosť alebo prieskumnú pôsobnosť voči konečnému rozhodnutiu orgánu národného športového zväzu alebo jeho člena.
19. V prípade pochybností alebo rozporu medzi Stanovami a ostatnými vnútornými poriadkami SZTŠ, prípadne tiež predpismi platnými pre jednotlivé športové sekcie, pokiaľ majú mať vplyv na kompetencie SZTŠ, podávajú ich záväzný výklad osobitná komisia zložená z dvoch poverených členov Prezídia, Kontrolóra a dvoch členov ODRK.

**Článok 6.**

**Sekcie SZTŠ**

1. Činnosť jednotlivých odvetví tanečného športu zastrešujú prostredníctvom výboru sekcie tieto športové sekcie :
	* 1. sekcia tanečného športu,
		2. sekcia akrobatického rock and rollu,
		3. sekcia disciplín IDO a módne tanečné štýly
2. Najvyšším orgánom sekcie je Výročná konferencia (VK) Sekcie. Na VK sekcie sa primerane aplikuje Článok 8 týchto Stanov s ohľadom na príslušnosť k danej športovej sekcii.
3. Výbor sekcie je odborným, poradným a administratívnym orgánom Prezídia pre rozvoj príslušného odvetvia tanečného športu, vykonáva bežnú prácu SZTŠ na úseku príslušného odvetvia tanečného športu v súlade s predpismi a rozhodnutiami SZTŠ a jej orgánov, ako aj v súlade s predpismi a rozhodnutiami príslušnej svetovej športovej federácie.
4. Výbor sekcie má minimálne 3 a maximálne 7 členov na základe rozhodnutia VK sekcie. Výbor sekcie vedie Predseda. Všetci členovia Výboru sú volení VK sekcie a primerane sa na nich vzťahuje Článok 8 body 4 až 23 týchto Stanov.
5. Sekcie sa môžu so súhlasom Prezídia dohodnúť na vytvorení jedného spoločného Výboru, ktoré bude zastrešovať činnosť viacerých odvetví tanečného športu.
6. Postavenie, právomoci, úlohy, činnosť Sekcií a podrobnosti zloženia jednotlivých Výborov sú podrobnejšie upravené v štatútoch Sekcií a v ďalších predpisoch SZTŠ.
7. Počet členov Výboru stanovuje VK podľa potrieb a so zohľadnením princípov hospodárnosti a efektivity.
8. Členov Výboru volí a odvoláva VK. Členmi Výboru sú obligatórne individuálny členovia s príslušnosťou k danej sekcii.
9. Ak sa člen Výboru bez odôvodneného ospravedlnenia nebude opakovane alebo počas obdobia 3 (troch) mesiacov zúčastňovať na činnosti Výboru, takýto člen môže byť na návrh predsedu Výboru alebo Prezidenta VK sekcie odvolaný z funkcie, alebo mu môže byť výkon funkcie rozhodnutím Výboru dočasne pozastavený.
10. Administratívu Sekcie a jeho Výboru zabezpečuje Sekretariát SZTŠ.
11. Funkčné obdobie členov Výboru je zhodné s ostatnými orgánmi SZTŠ, t.j. štyri roky.
12. Pre zabezpečenie operatívnych a odborných úloh si Sekcie môžu vytvoriť odborné komisie a pracovné skupiny. Ich zloženie schvaľuje Výbor.
13. Sekcie predkladajú Prezídiu každoročne pred konaním VZ správu o činnosti, ktorá je obsahom správy o činnosti Výboru
14. Do pôsobnosti Sekcií patrí najmä:
15. vypracovanie výročnej správy o činnosti príslušnej Sekcie,
16. vypracovanie návrhu čerpania finančných prostriedkov z rozpočtu SZTŠ na nasledujúce obdobie pre ich použitie na športovú činnosť členov SZTŠ s príslušnosťou k dotknutej Sekcie a ich členenie na jednotlivé položky,
17. nakladanie so zverenými finančnými prostriedkami vyčlenenými na činnosť Sekcie, zvereným hmotným a nehmotným majetkom, s finančnými prostriedkami a iným majetkom získaným z darov, sponzorskej a reklamnej činnosti športového odvetvia
18. vykonávanie marketingovej činnosti. Výbor spolupracuje pri uzatváraní sponzorských, reklamných a darovacích zmlúv s Prezídiom. Všetky zmluvy sú evidované a archivované na sekretariáte SZTŠ.
19. vypracovanie koncepcie činnosti odvetvia tanečného športu, ktoré zastrešuje Sekcia,
20. vypracovanie koncepcie metodík,
21. vypracovanie koncepcie vzdelávania v odvetví tanečného športu, ktoré zastrešuje Sekcia,
22. vypracovanie návrhov smerníc a predpisov, špecifických pre športovú činnosť v príslušnom odvetví tanečného športu,
23. schválenie návrhov systému súťaží v príslušnom odvetví tanečného športu, ktorých schvaľovanie nie je vyhradené iným orgánom SZTŠ,
24. predkladanie návrhov na voľbu alebo menovanie manažérov a trénerov reprezentačných družstiev,
25. predkladanie návrhov na voľbu alebo menovanie členov odborných komisií SZTŠ alebo členov jednotlivých Výborov sekcií pre zabezpečenie športovej činnosti,
26. príprava návrhov realizácie sústredení a tréningových kempov športových reprezentantov a talentovaných športovcov,
27. príprava návrhov kritérií na zaradenie športovcov do športovej reprezentácie (do reprezentačných družstiev SR) a na zaradenie do zoznamu talentovaných športovcov,
28. navrhovanie programov starostlivosti o talentovaných športovcov a právo kontroly ich činnosti,
29. navrhovať schválenie nominácií športových reprezentantov, športovcov a členov realizačných tímov na významné súťaže a podujatia,
30. podávať stanoviská a vyjadrenia k hlavným športovým plánom prípravy športových reprezentantov, talentovaných športovcov, prípadne iných vybraných športovcov,
31. spolupracuje pri riadení majstrovských súťaží vrátane významných medzinárodných súťaží v príslušnom odvetví tanečného športu, ktorých organizátorom je SZTŠ,
32. schvaľovanie rozhodnutí, materiálov a návrhov jednotlivých odborných komisií, pracovných skupín, ktoré boli vytvorené príslušnou Sekciou, ak ich schvaľovanie nie je vyhradené Prezídiu alebo si ich schvaľovanie nevyhradilo Prezídium,
33. spracovávanie propozícií majstrovských súťaží a súťaží organizovaných SZTŠ a spracovanie podkladov pre ich zverejňovanie,
34. dohľad nad dodržiavaním ustanovení Súťažného poriadku na súťažiach príslušného odvetvia tanečného športu,
35. spracovávanie podkladov pre nomináciu a delegovanie športových odborníkov na súťaže v príslušnom odvetví tanečného športu, semináre či školenia organizované príslušnou medzinárodnou športovou organizáciou,
36. Prezídiu predkladá na schválenie návrh termínov majstrovských súťaží a súťaží organizovaných SZTŠ v príslušnom odvetví tanečného športu,
37. príprava plánov práce športovej reprezentácie na jednotlivé ročné tréningové cykly,
38. príprava Projektu športovej prípravy na olympijské cykly,
39. príprava nominačných kritérií na významné súťaže,
40. spracovávanie a evidencia prehľadov plnení nominačných kritérií na významné súťaže,
41. spracovávanie kritérií a návrhov pre vyhlasovanie najlepších športovcov Sekcie ,

**Článok 7.**

**Valné zhromaždenie SZTŠ**

1. Valné zhromaždenie je najvyšším orgánom SZTŠ.
2. VZ sú oprávnení zúčastniť sa zástupcovia riadnych členov, športovcov, športových odborníkov a ďalších členov SZTŠ alebo zástupcovia zvolení riadnymi členmi, športovcami, športovými odborníkmi a ďalšími členmi SZTŠ (ďalej len „delegáti“) s hlasovacím právom podľa bodu 4 tohto článku, ktorý zohľadňuje počet športovcov športovej organizácie a úroveň súťaže, v ktorej súťažia.
3. Riadnych členov na VZ zastupujú delegáti s právom hlasovať zvolení (určení) postupmi platnými v jednotlivých športových kluboch. Jeden delegát môže zastupovať aj viacerých riadnych členov (spoločný delegát).
4. Počet hlasov jednotlivých delegátov sa určuje podľa nasledovných pravidiel:
	* 1. Delegát má za každého individuálneho člena evidovaného k 31.12. kalendárneho roku, ktorý bezprostredne predchádza VZ, a ktorý je zároveň členom riadneho člena, ktorého delegát zastupuje, jeden hlas.
		2. Delegát má ďalší jeden hlas za každého športovca s platnou licenciou v uznanom športe a športového odborníka evidovaného k 31.12. kalendárneho roku, ktorý bezprostredne predchádza VZ a ktorý je zároveň členom riadneho člena, ktorého delegát zastupuje.
		3. Delegát má ďalší jeden hlas za každého športovca s platnou licenciou, ktorý sa zúčastnil aspoň jednej významnej športovej súťaže (Majstrovstvá Európy, Majstrovstvá sveta, Europa Cup, World Cup, World Games, LOH, OH mládeže) v uznanom športe v kalendárnom roku, ktorý bezprostredne predchádza VZ.
5. Delegátom s právom hlasovať je aj jeden zástupca športovcov uznaného športu, ak ho zvolí aspoň 50 športovcov – individuálnych členov bez ohľadu na ich príslušnosť k športovému
6. SZTŠ existuje. Takýto delegát má 1 hlas. Takto zvolený delegát oznámi túto skutočnosť Volebnej komisii aspoň jeden pracovný deň pred dňom konania VZ, inak sa nebude považovať za delegáta s právom hlasovať a nezapočíta sa do celkového počtu delegátov VZ.
7. Delegátom s právom hlasovať je aj jeden zástupca športových odborníkov, ak ho zvolí aspoň 20 športových odborníkov – individuálnych členov bez príslušnosti k športovému klubu (riadnemu členovi) alebo poverí záujmová organizácia športových odborníkov, pokiaľ taká v rámci SZTŠ existuje. Takýto delegát má 1 hlas.
8. Čestní členovia nevolia ani neurčujú delegáta.
9. Asociovaní členovia nemajú právo hlasovať na VZ; majú však právo zúčastniť sa VZ prostredníctvom svojich zástupcov.
10. Oprávnenie delegát preukazuje pred začatím VZ poverením riadneho člena, resp. riadnych členov (štatutárny orgán športovej organizácie alebo ním písomne splnomocnená osoba) alebo zápisnicou o zvolení, ktorého, resp. ktorých zastupuje, spolu so zoznamom individuálnych členov SZTŠ ako aj dokladmi o ich aktívnej športovej činnosti a výsledkoch. Volebná komisia v tomto ohľade spolupracuje s orgánom SZTŠ, ktorý vedie evidenciu členov. V prípade, ak vznikne spor, ktorému delegátovi pričítať hlasy za konkrétneho individuálneho športovca, rozhodne Volebná komisia; pri rozhodovaní zohľadní zápis v informačnom systéme SZTŠ.
11. Funkcionári SZTŠ majú právo zúčastniť sa zasadnutia VZ. Pokiaľ ale nemajú postavenie delegáta, nemajú právo hlasovať.
12. Valné zhromaždenie vo svojej výlučnej kompetencii najmä:
	* 1. rozhoduje o zániku SZTŠ, ako aj o zmene jeho právnej formy,
		2. rozhoduje v prípade zániku SZTŠ o jeho majetkovom vyrovnaní,
		3. schvaľuje Stanovy SZTŠ, ich zmeny a doplnky,
		4. schvaľuje Finančný poriadok SZTŠ, jeho zmeny a doplnky,
		5. schvaľuje ďalšie predpisy SZTŠ, ako aj ich zmeny a doplnky platné pre jednotlivé odvetvia tanečného športu,
		6. schvaľuje Prezídiom predkladaný Plán činnosti SZTŠ a návrh rozpočtu na nasledujúce rozpočtové obdobie,
		7. schvaľuje ročnú účtovnú závierku, správu o činnosti Prezídia a výročnú správu Kontrolóra,
		8. schvaľuje uzavretie zmlúv, ak hodnota zmluvného plnenia presiahne 10% rozpočtu SZTŠ na dané rozpočtové obdobie,
		9. rozhoduje o vytvorení obchodnej spoločnosti a o prevode podielov na takejto spoločnosti v zmysle § 18 Zákona o športe,
		10. rozhoduje o uzavretí alebo skončení zmlúv s inými športovými organizáciami, medzinárodnými športovými organizáciami ako i asociačných zmlúv,
		11. rozhoduje o prijatí člena, ak ide o čestného člena, asociovaného člena a v prípadoch, ak Prezídium odmietlo prihlášku záujemcu o členstvo; ďalej o znovuprijatí vylúčeného člena do SZTŠ a o vylúčení člena; tým nie je dotknuté oprávnenie disciplinárnych orgánov rozhodovať o vylúčení člena za podmienok uvedených nižšie v Čl. 11 a 12 Stanov,
		12. volí a odvoláva všetkých členov Prezídia, Kontrolóra, všetkých členov disciplinárnych komisií, všetkých členov ODRK a všetkých členov Volebnej komisie, spôsobom bližšie určeným nižšie,
		13. schvaľuje výšku náhrady za stratu času a odmeny za výkon funkcie Kontrolóra,
		14. rozhoduje o udelení čestného členstva a titulu čestný prezident a jeho odňatí
		15. rozhoduje o vstupe SZTŠ do organizácie športových zväzov alebo iných športových organizácií, ako aj o vystúpení SZTŠ z organizácií, ktorých je členom,
		16. rozhoduje o reorganizácii športových súťaží v jednotlivých odvetviach tanečného športu,
		17. rozhoduje o akýchkoľvek iných otázkach SZTŠ v zmysle schváleného programu VZ.
13. VZ môže delegovať právomoc vyplývajúcu z uznesenia VZ Prezídiu a súčasne vo svojom rozhodnutí uvedie rozsah a podmienky delegovanej právomoci. Na delegovanie právomoci VZ Prezídiu sa vyžaduje kvalifikovaná väčšina hlasov prítomných delegátov.
14. Valné zhromaždenie zvoláva Prezídium pozvánkou zverejnenou na webovom sídle SZTŠ aspoň 30 dní pred dňom konania VZ a zaslanou všetkým riadnym členom SZTŠ na ich posledné známe, resp. členmi oznámené emailové adresy. Súčasťou pozvánky je aj program VZ. Ak ide o riadne VZ, je prílohou pozvánky tiež účtovná závierka overená audítorom, ak overenie audítorom vyžaduje zákon, ako aj správy orgánov SZTŠ o ich činnosti, návrh rozpočtu a prípadne tiež návrh Plánu činnosti na ďalšie obdobie prípadne ďalšie podklady, o ktorých sa má rokovať. Riadne VZ sa zvolá tak, aby sa uskutočnilo do 30.6. kalendárneho roku.
15. Osobitosti zvolávania VZ, programom ktorého sú voľby funkcionárov SZTŠ upraví Volebný poriadok SZTŠ, pričom sa už pri zvolávaní vyžaduje súčinnosť s Volebnou komisiou v zmysle Čl. 13 Stanov. Voľby do orgánov SZTŠ je možné vykonať aj elektronickou formou prostredníctvom informačného systému športu v súlade s Volebným poriadkom SZTŠ.
16. Prezídium je oprávnené kedykoľvek zvolať mimoriadne VZ, ak je potrebné rozhodnúť vo veci v kompetencii VZ a vec neznesie odklad do najbližšieho riadneho VZ. Prezídium je povinné zvolať mimoriadne VZ vždy, ak ju o to požiada niektorá zo  športových sekcií alebo členovia, ktorých súčet hlasov ich delegátov zistený podľa Čl. 7 ods. 3 dosiahne 20 % všetkých hlasov; alebo 40 % hlasov z jednej športovej sekcie. Počet hlasov sa zisťuje na základe zápisu v informačnom systéme SZTŠ k 31.12 roku predchádzajúceho roku, v ktorom bola doručená žiadosť. Žiadosť o zvolanie mimoriadneho VZ musí obsahovať aj návrh programu VZ. Ak Prezídium nezvolá VZ ani do 30 dní, môže zvolať VZ ktorýkoľvek iniciátor zvolania VZ. Ak uplynulo funkčné obdobie členov orgánov a noví členovia orgánov na ďalšie obdobie neboli zvolení, mimoriadne zasadnutie VZ je oprávnený zvolať ktorýkoľvek člen SZTŠ. Ak mimoriadne VZ zvoláva zvolávateľ odlišný od Prezídia SZTŠ, je povinný dodržať lehoty a postupy určené pre zvolávanie VZ; pozvánka v takom prípade nemusí byť zverejnená na webovom sídle SZTŠ, je ale potrebné ju iným vhodným spôsobom zverejniť (v tlači) a doručiť na posledné známe alebo členmi oznámené emailové adresy všetkých riadnych členov SZTŠ).
17. Mimoriadne VZ je oprávnený zvolať Kontrolór. Podmienky a postup zvolania VZ platné pre iniciátora zvolania VZ v zmysle predošlého ods. platia primerane aj na mimoriadne VZ zvolávané Kontrolórom.
18. Každý člen SZTŠ má právo navrhnúť doplnenie programu VZ. Zvolávateľ návrh doplnenia programu prijme, a zaradí ho do programu rokovania VZ, pokiaľ bol návrh doručený zvolávateľovi najneskôr v 15. deň pred dňom konania VZ. Doplnenie programu zvolávateľ zverejní aspoň 10 dní pred dňom konania VZ.
19. O konaní VZ sa spisuje zápisnica, ktorej súčasťou je listina prítomných delegátov. Zápisnica ďalej obsahuje údaje podľa § 21 ods. 2 Zákona o športe a zašle sa elektronicky zúčastneným v lehote 25 dní odo dňa zasadnutia VZ. VZ na začiatku zasadnutia vedie poverený člen Prezídia alebo zvolávateľ. VZ po zistení jeho uznášaniaschopnosti zvolí svojho predsedu a zapisovateľa. VZ prebieha podľa programu obsiahnutého v pozvánke na VZ a jej doplnení postupom podľa Čl. 7 ods. 15, ktorý sa schváli na začiatku zasadnutia. Ak delegát navrhne doplnenie programu rokovania VZ, VZ rokuje o doplnenom programe až ako o poslednom bode programu v prípade, ak bol návrh na doplnenie programu rokovania VZ schválený nadpolovičnou väčšinou. Výsledkom rokovania o doplnenom programe nemôže byť prijatie rozhodnutia VZ, ale len odporúčanie a stanovisko, okrem prípadu ak by doplnenie schválili delegáti zastupujúci všetkých členov SZTŠ.
20. Valné zhromaždenie je uznášaniaschopné, ak prítomní delegáti majú nadpolovičnú väčšinu všetkých hlasov zistených postupom podľa Čl. 7 ods.2 až 5. Uznášaniaschopnosť Valného zhromaždenia sa posudzuje podľa týchto zásad aj v prípade prerušenia jeho rokovania na ďalšom pokračovaní v inom termíne.
21. Valné zhromaždenie prijíma svoje rozhodnutia vo forme uznesení. Uznesenia VZ sú okrem uznesení VZ týkajúcich sa vedenia zasadnutia VZ~~,~~ záväzné pre všetkých členov SZTŠ ako aj pre všetky jeho orgány, útvary a úseky. Pozvánka, program, prezenčná listina, zápisnica a uznesenia VZ sa zverejňujú na webovej stránke SZTŠ a Športovom portáli a zašlú sa všetkým riadnym členom na ich posledné známe alebo nimi oznámené emailové adresy s obsahom a v lehotách podľa § 21 ods. 2 a 3 Zákona o športe. Ak je predmetom uznesení VZ zmena stanov, platí lehota podľa § 17 ods. 1 písm. a) Zákona o športe. Tým je splnená aj podmienka podľa § 21 ods. 3 Zákona o športe. VZ vykonáva svoju rozhodovaciu pôsobnosť nezávisle od iných orgánov SZTŠ.
22. Na prijatie uznesenia podľa Čl. 7 ods. 10. písm. i) až iv), ix), x), xvi) sa vyžaduje 2/3 väčšina hlasov delegátov prítomných na uznášaniaschopnom VZ (kvalifikovaná väčšina). V ostatných prípadoch sa na prijatie uznesenia VZ vyžaduje nadpolovičná väčšina hlasov delegátov prítomných na uznášaniaschopnom VZ (jednoduchá väčšina).
23. Vo veciach týkajúcich sa výlučne jednej športovej sekcie rozhodujú len delegáti tých členov, ktorí vykonávajú športovú činnosť prislúchajúcu príslušnej športovej sekcii a Delegáti podľa Čl. 7 ods. 4 a 5, ak zastupujú športovcov alebo športových odborníkov vykonávajúcich činnosť prislúchajúcu príslušnej športovej sekcii. Je možné, aby sa delegáti členov jednej alebo viacerých športových sekcií za týmto účelom zišli na osobitnej VK i bez účasti Delegátov členov z ostatných odvetví tanečného športu. Sekčná VK nemôže rozhodovať o veciach, ktoré sa týkajú všetkých členov SZTŠ; sekčné VK nemôže ani voliť členov orgánov SZTŠ okrem voľby výkonných orgánov príslušnej športovej sekcie a disciplinárnych orgánov príslušnej športovej sekcie. Zvolanie sekčnej VK je zvolávateľ povinný spolu s pozvánkou zaslať aj Prezídiu a Kontrolórovi, ktorých zástupcovia majú právo sa na sekčnej VK zúčastniť; na zvolanie, uznášania sa schopnosť, rokovanie a hlasovanie sekčnej VK sa inak primerane použijú všetky ustanovenia platné pre riadne VZ, ako sú uvedené vyššie.
24. Zasadnutie VZ nie je prístupné verejnosti. VZ sa môžu zúčastniť aj členovia orgánov SZTŠ a iní pozvaní hostia, ktorí nemajú hlasovacie právo. Účasť iných hostí je podmienená súhlasom Prezídia, prípadne aj súhlasom nadpolovičnej väčšiny hlasov prítomných delegátov VZ.
25. Delegát je povinný dostaviť sa na VZ v čase, ktorý je na pozvánke uvedený ako prezentácia. Pri prezentácii je povinný zapísať sa do prezenčnej listiny a preukázať sa dokladmi podľa bodu 9 tohto článku. Zapísanému delegátovi sa vydá hlasovací a volebný lístok.
26. Ak nie je VZ v čase začiatku rokovania uznášaniaschopné, začiatok VZ sa odloží o jednu hodinu. Ak VZ nie je ani po hodine uznášania schopné, v prípade riadneho VZ je Prezídium povinné zvolať VZ v náhradnom termíne do 60 dní od termínu VZ, ktoré nebolo uznášania schopné. V takomto prípade sa VZ môže konať aj po 30.6. príslušného roka.
27. Ak počas VZ klesne počet prítomných delegátov, tak že VZ prestane byť uznášaniaschopné, VZ sa preruší najviac na jednu hodinu a ak ani po hodine nie je VZ uznášaniaschopné, platí, že je nariadené opakované rokovanie VZ v termíne najneskôr do 30 dní od pôvodného termínu VZ s programom, ktorý nebol prerokovaný.
28. Podrobnosti o zvolaní a rokovaní VZ a sekčnej VK môžu byť upravené v Organizačnom poriadku SZTŠ.

**Článok 8.**

**Prezídium SZTŠ**

* 1. Prezídium SZTŠ je najvyšším výkonným orgánom SZTŠ.
	2. Prezídium SZTŠ najmä
1. vedie SZTŠ podľa Plánu činnosti SZTŠ schváleného VZ,
2. rozhoduje o všetkých otázkach SZTŠ, ktoré nie sú týmito Stanovami alebo ďalšími predpismi SZTŠ zverené do kompetencie iného orgánu SZTŠ,
3. zvoláva zasadnutia VZ,
4. má právo vyslať svojho zástupcu na zasadnutia každého iného orgánu SZTŠ,
5. pripravuje Plán činnosti SZTŠ, návrh rozpočtu, zostavuje účtovnú závierku,
6. v prípade pochybností alebo rozporu medzi Stanovami a ostatnými vnútornými poriadkami SZTŠ, v prípade rozporu medzi vnútornými poriadkami SZTŠ navzájom a prípadne rozporu medzi Stanovami a predpismi platnými pre jednotlivé odvetvie tanečného športu, pokiaľ majú mať vplyv na kompetencie SZTŠ, zriaďuje osobitnú komisiu na podanie ich záväzného výkladu, pozostávajúcu z dvoch členov Prezídia, Kontrolóra a dvoch členov ODRK,
7. zabezpečuje zverejnenie údajov na webovom sídle SZTŠ ako aj na Športovom portáli v rozsahu podľa Zákona o športe a týchto Stanov v lehote 25 dní, ak Stanovy alebo Zákon o športe neurčujú kratšiu lehotu,
8. o svojej činnosti vypracúva každoročne výročnú správu, ktorú predkladá VZ
9. ustanovuje do funkcie a odvoláva z funkcie predsedov a členov odborných komisií,
10. usmerňuje činnosť odborných komisií spravidla prostredníctvom člena výkonného orgánu v spolupráci s príslušným predsedom Sekcie alebo komisie a Sekretariátom.
11. v prípade potreby môže rozhodnúť o zostavení ad hoc komisie alebo pracovnej skupiny,
12. rozhoduje o schválení smerníc SZTŠ, štatútov, štatútov a predpisov Sekcií a komisií a pracovných skupín a o ich zmenách,
13. rozhoduje o zásadných veciach súvisiacich s organizovaním majstrovských súťaží, rebríčkových súťaží a súťaží príslušnej svetovej federácie na území SR,
14. schvaľuje zaradenie športovcov do štátnej reprezentácie a jednotlivých reprezentačných družstiev a výkonnostné kritéria pre zaradenie do reprezentácie a jednotlivých družstiev,
15. schvaľuje nominácie členov štátnej športovej reprezentácie na významné súťaže,
16. schvaľuje zaradenie športovcov do zoznamu talentovaných športovcov a výkonnostné kritéria pre zaradenie do tohto zoznamu,
17. schvaľuje predpisy pre metodické riadenie a usmerňovanie prípravy športových reprezentantov a talentovaných športovcov,
18. schvaľuje organizáciu a riadenie celoštátnych súťaží a iných súťaží,
19. schvaľuje druhy športových odborníkov pre jednotlivé odvetvia tanečného športu vrátane ich odbornej spôsobilosti vyžadovanej na vykonávanie odbornej činnosti v odvetviach tanečného športu a schvaľuje ich odbornú prípravu a overuje ich odbornú spôsobilosť,
20. rozhoduje o uznaní odbornej kvalifikácie športových odborníkov, ak sa na uznanie príslušnej odbornej kvalifikácie nevzťahuje osobitný právny predpis,
21. rozhoduje o ustanovení a odvolaní manažérov a trénerov reprezentačných družstiev a ostatného technického personálu,
22. rozhoduje o nominácii a schvaľuje nomináciu kandidátov do výkonných orgánov jednotlivých svetových a Európskych organizácií (WDSF, DSE, WRRC, IDO a pod.)
23. schvaľuje rozhodcov a funkcionárov súťaží riadených SZTŠ,
24. schvaľuje všetky poriadky SZTŠ s výnimkou poriadkov prislúchajúcich VZ
25. rozhoduje o bežných otázkach hospodárenia SPF,
26. predkladá VZ návrh rozpočtu a návrhy rozhodnutí o zásadných otázkach hospodárenia SZTŠ,
27. zabezpečuje dodržiavanie Stanov,
28. rozhoduje o dočasnom pozastavení členstva v SZTŠ,
29. rozhoduje o dočasnom pozastavení výkonu funkcie z dôvodu trestného stíhania funkcionára SZTŠ, až do právoplatného skončenia jeho trestného stíhania,
30. rozhoduje o delegovaní úloh, vyplývajúcich z pôsobnosti výkonného orgánu na iné orgány SZTŠ alebo na tretie osoby
31. vykonáva práva zamestnávateľa.
	1. Prezídium SZTŠ má 9 členov a je zložená z:

a) Prezidenta,

b) vedúceho súťažného úseku sekcie tanečného športu,

c) vedúceho súťažného úseku sekcie akrobatického rock and rollu,

d) vedúceho súťažného úseku sekcie disciplín IDO a módnych tanečných štýlov,

e) vedúceho metodicko-vzdelávacej komisie,

f) vedúceho legislatívneho úseku,

g) vedúceho evidenčného úseku,

h) člena zodpovedného za spoluprácu so štátnymi orgánmi a športovými štruktúrami

i) člena – zástupcu športovcov

* 1. Prezídium je volené VZ na dobu 4 rokov.
	2. Kandidátov na vedúceho súťažného úseku sekcie navrhujú a volia výlučne delegáti s príslušnosťou k danej Sekcii. Zástupcu športovcov za člena výkonného orgánu SZTŠ navrhuje spomedzi športovcov uznaného športu záujmová organizácia športovcov alebo najmenej 50 športovcov SZTŠ bez ohľadu na ich príslušnosť ku konkrétnemu športovému klubu, ktorý je riadnym členom a volia delegáti s príslušnosťou k sekciám uznaných športov.

 6. Člen Prezídia má právo:

a) predložiť návrh do programu rokovania Prezídia,

b) hlasovať o všetkých záležitostiach, o ktorých Prezídium rozhoduje,

c) vyjadrovať sa ku každému bodu programu a k materiálom prerokovávaným Prezídiom,

d) navrhnúť Prezídiu hlasovanie “per rollam” (korešpondenčne alebo elektronicky) o otázke, ktorej povaha a závažnosť si nevyžaduje osobné prerokovanie a rozhodnutie veci na zasadnutí Prezídia,

e) zúčastniť sa na zasadnutiach Sekcií, komisií, pracovných skupín a iných orgánov SZTŠ, prezentovať na nich svoje návrhy a stanoviská v súlade s predpismi SZTŠ a rozhodnutiami VZ a Prezídia,

f) navrhnúť v odôvodnených prípadoch zvolanie mimoriadneho zasadnutia Prezídia, alebo požiadať o zvolanie zasadnutia odbornej komisie, pracovnej skupiny alebo iného orgánu SZTŠ, najmä ak vec neznesie odklad

g) po uplynutí funkčného obdobia vykonávať nevyhnutné úkony a činnosť na zabezpečenie fungovania SZTŠ a športovej činnosti jeho členov až do zvolenia alebo ustanovenia nového nástupcu.

7. Člen Prezídia je povinný:

a) vykonávať svoju funkciu s náležitou starostlivosťou a pri rozhodovaní zohľadňovať stanoviská Kontrolóra a odborných orgánov SZTŠ, ak sa od ich stanoviska odchýlia, sú povinní svoje rozhodnutie zdôvodniť a zverejniť spolu s príslušným stanoviskom

b) vykonávať svoju funkciu v súlade so záujmami SZTŠ a všetkých členov SZTŠ

c) pri výkone svojej funkcie nesmie uprednostňovať svoje záujmy, záujmy len niektorých členov SZTŠ alebo záujmy tretích osôb pred záujmami SZTŠ,

d) zaobstarať si a pri rozhodovaní zohľadniť všetky dostupné informácie týkajúce sa predmetu rozhodnutia,

e) zachovávať mlčanlivosť o dôverných informáciách a skutočnostiach, ktorých prezradenie tretím osobám by mohlo SZTŠ alebo členovi SZTŠ spôsobiť škodu alebo ohroziť záujmy SZTŠ alebo záujmy člena SZTŠ,

f) vykonávať svoju funkciu nezištne v prospech odvetví tanečného športu, v súlade s predpismi a rozhodnutiami SZTŠ,

g) nesprístupňovať pred zasadnutím Prezídia podklady k rokovaniu Prezídia tretím osobám vrátane členov SZTŠ, a bez súhlasu Prezídia alebo Prezidenta ani po zasadnutí výkonného orgánu SZTŠ, to sa netýka podkladov a materiálov, ktoré SZTŠ po zasadnutí Prezídia zverejní na svojom webovom sídle alebo v informačnom systéme športu,

h) rešpektovať a vykonávať rozhodnutia prijaté Prezídiom v súlade s predpismi SZTŠ, a to bez ohľadu na to ako hlasoval,

i) zúčastňovať sa osobne na rokovaniach výkonného orgánu, kde je jeho účasť nezastupiteľná,

j) dbať na záujmy SZTŠ, jeho členov a partnerov SZTŠ ako aj slovenského športu všeobecne a svojím vystupovaním a správaním na verejnosti zvyšovať kredit a postavenie SZTŠ, jeho členov, partnerov SZTŠ a slovenského športu ako takého,

k) zdržať sa konaní, ktoré by mohli poškodiť dobré meno SZTŠ a jeho predstaviteľov.

8. V prípade konania, ktoré je nezlučiteľné s dodržiavaním povinností člena Prezídia podľa bodu 6, alebo ak sa člen Prezídia bez odôvodneného ospravedlnenia nebude opakovane alebo počas obdobia 3 (troch) mesiacov zúčastňovať na jeho činnosti, takýto člen môže byť na návrh Prezidenta alebo Prezídia odvolaný z funkcie VZ, alebo mu môže byť výkon funkcie rozhodnutím Prezídia dočasne pozastavený.

1. Za člena Prezídia môže byť zvolený len individuálny člen SZTŠ, ktorý je bezúhonný, plne spôsobilý na právne úkony, nie je zároveň členom iného kontrolného, disciplinárneho, licenčného orgánu alebo orgánu na riešenie sporov a zároveň s výkonom funkcie súhlasí. Členom Prezídia nemôže byť štatutárny orgán, resp. člen štatutárneho orgánu alebo člen výkonného organu dodávateľa tovarov a služieb pre SZTŠ.
2. Člen Prezídia sa ujíma svojej funkcie bezprostredne po skončení VZ ~~deň nasledujúci po dni, v ktorom sa konalo Valné zhromaždenie~~, na ktorom bol do funkcie zvolený.
3. Prezident z členov Prezídia navrhuje 1. viceprezidenta, volia ho členovia Prezídia spravidla na prvom zasadnutí Prezídia. Viceprezidentov za jednotlivé športové sekcie volia Sekcie z členov Prezídia a zároveň príslušníkov danej Sekcie. Pokiaľ bol do Prezídia zvolený len jeden člen za príslušnú sekciu (vedúci súťažného úseku sekcie), stáva sa viceprezidentom za danú sekciu.
4. Funkcia člena Prezídia SZTŠ zaniká:

a) uplynutím 4 ročného funkčného obdobia,

b) odvolaním pred uplynutím 4 ročného funkčného obdobia,

c) vzdaním sa funkcie pred uplynutím 4 ročného funkčného obdobia,

d) právoplatným odsúdením za úmyselný trestný čin,

e) smrťou.

 Ak funkcia člena Prezídia zanikne pred skončením funkčného obdobia, Prezídium kooptuje iného individuálneho člena SZTŠ na uvoľnenú pozíciu, so zreteľom na príslušnosť k danej športovej sekcii alebo záujmovej organizácii, ak bol člen Prezídia ich zástupcom. Kooptovaného člena Prezídia musí vo funkcii potvrdiť najbližšie konané VZ. Členovia Prezídia, ktorým uplynulo funkčné obdobie, sú oprávnení vykonávať nevyhnutné úkony a činnosť na zabezpečenie fungovania SZTŠ a športovej činnosti jeho členov až do zvolenia alebo ustanovenia nových členov Prezídia.

 Zánikom funkcie prezidenta zaniká aj funkčné obdobie Prezídia na najbližšom VZ

1. Prezídium zasadá podľa potreby, najmenej však raz za 2 (dva) mesiace. Zasadnutie Prezídia zvoláva a jeho priebeh riadi Prezident, v jeho neprítomnosti 1. viceprezident alebo Prezidentom poverený člen Prezídia.
2. Ak o zasadnutie písomne požiada nadpolovičná väčšina členov Prezídia, alebo ak sa má rokovať o záležitostiach, ktoré spadajú do kompetencie VZ a situácia si vyžaduje ich okamžité riešenie, je Prezident povinný zvolať mimoriadne zasadnutie Prezídia do 7 dní od obdržania žiadosti alebo od vzniku dôvodu na zvolanie mimoriadneho zasadnutia Prezídia.
3. Zaradenie konkrétneho bodu do programu zasadnutia Prezídia môže navrhnúť každý člen Prezídia, prípadne i Kontrolór. Navrhované body do programu zasadnutia Prezídia predkladajú členovia Prezídia aj s príslušným materiálom Prezidentovi prostredníctvom Generálneho sekretára spravidla najmenej 10 dní pred konaním zasadnutia.
4. Program zasadnutia Prezídia zostavuje Prezident v spolupráci s Generálnym sekretárom.
5. Program zasadnutia Prezídia sa zasiela členom Prezídia spolu s pozvánkou a materiálmi na rokovanie spravidla najmenej 7 dní pred konaním zasadnutia.
6. Na rokovaniach Prezídia sa zúčastňujú / môžu zúčastniť bez práva hlasovať aj iné prizvané osoby, najmä Generálny sekretár, členovia sekretariátu, Kontrolór, čestný prezident.
7. Zasadnutia Prezídia sú neverejné, ak Prezídium nerozhodne inak.
8. Prezídium môže k jednotlivým prerokovávaným bodom programu prizvať tretie osoby, aby vyjadrili odborné stanovisko, zodpovedali otázky alebo podali Prezídiu doplňujúce informácie k prerokovávanej veci. Prizvané tretie osoby nemajú hlasovacie právo.
9. Prezídium je uznášaniaschopné, ak je na jeho zasadnutí prítomná nadpolovičná väčšina jeho členov. V prípade, že Prezídium nie je uznášaniaschopné, Prezident zvolá jeho nové zasadnutie. Prvé zasadnutie Prezídia sa koná bezprostredne po skončení VZ, na ktorom boli zvolení členovia Prezídia.

 Ak Prezídium nie je uznášaniaschopné na troch po sebe nasledujúcich zasadnutiach, preberá v celom rozsahu jeho práva a povinnosti Kontrolór, a to až do zvolania riadneho alebo mimoriadneho Valného zhromaždenia.

1. Prezídium prijíma svoje rozhodnutia vo forme uznesení nadpolovičnou väčšinou prítomných členov (jednoduchá väčšina). Uznesenia Prezídia sú záväzné pre všetkých členov SZTŠ ako aj pre všetky jeho orgány, útvary a úseky. Pozvánka, program, prezenčná listina, zápisnica a uznesenia Prezídia sa zverejňujú na webovej stránke SZTŠ a Športovom portáli v zmysle a rozsahu podľa § 21 ods. 2 Zákona o športe. Zápisnica obsahuje náležitosti v zmysle § 21 ods. 2 Zákona o športe a zasiela sa osobám oprávneným zúčastniť sa zasadnutia Prezídia emailom v lehote podľa § 21 ods. 3 Zákona o športe (do 25 dní). Prezídium vykonáva svoju rozhodovaciu pôsobnosť nezávisle od iných orgánov SZTŠ
2. Rozhodnutia prijaté Prezídiom nadobúdajú okamžitú účinnosť, pokiaľ Prezídium nerozhodne inak. Proti rozhodnutiu Prezídia nie je prípustný opravný prostriedok, ak predpis SZTŠ neustanoví inak. Rozhodnutie Prezídia môže zrušiť alebo zmeniť VZ alebo samotné Prezídium z vlastnej iniciatívy alebo na podnet Kontrolóra. Rozhodnutia Prezídia nemôžu byť v rozpore s právnym poriadkom, predpismi SZTŠ, predpismi a rozhodnutiami medzinárodnej športovej organizácie a rozhodnutiami VZ.
3. Ak v konkrétnej veci existuje alebo hrozí konflikt záujmov člena Prezídia, tento člen sa nesmie zúčastniť na jej prerokovaní a rozhodovaní. Ak je pochybnosť o existencii alebo o hrozbe konfliktu záujmov, rozhoduje o existencii alebo o hrozbe konfliktu záujmov Prezident; ak ide o konflikt záujmov Prezidenta, o existencii alebo o hrozbe konfliktu záujmov, rozhodujú ostatní členovia Prezídia tajným hlasovaním.
4. Zasadnutia Prezídia je možné uskutočniť aj prostredníctvom videokonferencie alebo inými obdobnými prostriedkami elektronickej komunikácie.
5. Podrobnosti o voľbe Prezídia a rokovaní Prezídia môžu byť upravené v Organizačnom poriadku SZTŠ.

**Článok 9.**

**Prezident SZTŠ**

* + 1. Prezident SZTŠ je štatutárnym orgánom SZTŠ, ktorý koná v mene SZTŠ.
		2. Prezident je volený VZ. Prezidentom nemôže byť štatutárny orgán, resp. člen štatutárneho orgánu alebo člen výkonného organu dodávateľa tovarov a služieb pre SZTŠ. Prezident sa ujíma svojej funkcie deň nasledujúci po dni, v ktorom bol do funkcie zvolený. Jeho funkčné obdobie končí spolu so skončením funkčného obdobia Prezídia.
		3. Individuálny člen môže byť zvolený za Prezidenta maximálne v dvoch po sebe idúcich funkčných obdobiach.
		4. Funkcia prezidenta zaniká:

a) uplynutím 4 ročného funkčného obdobia v deň zhodný s dňom skončenia funkcie Prezídia

b) odvolaním na VZ,

c) vzdaním sa funkcie,

d) právoplatným odsúdením za úmyselný trestný čin,

e) smrťou.

Podrobnosti vzniku a zániku funkcie Prezidenta môžu byť upravené v Organizačnom poriadku SZTŠ. Prezident, ktorému uplynulo funkčné obdobie, je oprávnený vykonávať nevyhnutné úkony a činnosť na zabezpečenie fungovania SZTŠ a športovej činnosti jeho členov až do zvolenia alebo ustanovenia nového Prezidenta. V prípadoch podľa Čl. 9 ods. 3 písm. c) až e) prechádzajú všetky práva a povinnosti na 1.viceprezidenta až do najbližšieho VZ, kedy musí prebehnúť voľba celého Prezídia.

* + 1. Zástupcom Prezidenta je 1. viceprezident.
		2. Prezident vo svojej výlučnej právomoci
1. zvoláva a riadi zasadnutia Prezídia,
2. zastupuje SZTŠ v konaniach a reprezentuje jeho záujmy pri rokovaniach so štátnymi orgánmi, orgánmi samosprávy, podnikateľskými subjektmi a inými subjektmi; za týmto účelom môže poveriť iného člena Prezídia a so súhlasom Prezídia aj tretie osoby,
3. zastupuje SZTŠ na zasadnutiach medzinárodných a národných športových organizácií, ktorých je SZTŠ členom; svoju právomoc môže delegovať na iného člena Prezídia; v prípade zasadnutí športových organizácií, ktorých športovou činnosťou je len niektorý z druhov tanca zastrešovaných SZTŠ je povinný svoju právomoc delegovať na toho z viceprezidentov SZTŠ, ktorý zastupuje príslušnú športovú sekciu.
4. Zabezpečovať zabezpečuje efektívne fungovanie orgánov SZTŠ za účelom naplnenia cieľov vykonávaním hlavných činností uvedených v článku 3,
5. zriaďuje a vedie sekretariát SZTŠ; prostredníctvom Sekretariátu SZTŠ realizuje rozhodnutia prijaté VZ a Prezídiom,
6. vykonáva funkciu zamestnávateľa vo vzťahu k zamestnancom SZTŠ
7. podpisovanie podpisuje všetky písomnosti v mene SZTŠ.
	* 1. Prezident môže scudziť a zaťažiť majetok SZTŠ, uzavrieť úverovú zmluvu, zmluvu o pôžičke, prevziať dlh alebo pristúpiť k záväzku či uznať sporný záväzok, vystaviť, akceptovať alebo avalovať zmenku ~~môže~~ len so súhlasom Prezídia a na základe stanoviska Kontrolóra. Pri všetkých ostatných úkonoch je povinný dodržiavať ustanovenia § 19 ods. 5 Zákona o športe. Prezident môže samostatne rozhodovať o použití prostriedkov SZTŠ do výšky 3% schváleného rozpočtu v každom rozpočtovom období. O konkrétnom použití takýchto prostriedkov informuje Prezídium na jeho najbližšom zasadnutí.
		2. Predsedá zasadnutiam VZ, Prezídia, ako aj pracovných skupín, v ktorých bol ustanovený za predsedu. Prezident je oprávnený zúčastniť sa bez hlasovacieho práva na rokovaniach všetkých orgánov SZTŠ, ako aj všetkých orgánov členov SZTŠ, pričom má právo vyjadriť svoje stanoviská a predkladať návrhy a odporúčania.
		3. Prezident je povinný vykonávať svoju funkciu s náležitou starostlivosťou a pri rozhodovaní zohľadňovať stanoviská Kontrolóra a odborných orgánov SZTŠ; ak sa od ich stanoviska odchýli, je povinný svoje rozhodnutie zdôvodniť a zverejniť spolu s príslušným stanoviskom.

**Článok 10.**

**Kontrolór SZTŠ**

* + 1. Kontrolór SZTŠ je najvyšším kontrolným orgánom SZTŠ. Kontrolór vykonáva a zabezpečuje nezávislý výkon vnútornej kontroly v SZTŠ tak, aby sa predchádzalo závažnému porušeniu povinnosti vyplývajúcej z právnych predpisov, predpisov a rozhodnutí SZTŠ a na jeho základe uloženým sankciám, opatreniam a iným negatívnym dôsledkom pre SZTŠ a osoby s jej príslušnosťou.
		2. Kontrolórom je fyzická osoba volená Valným zhromaždením na obdobie 5 rokov. Kontrolórom môže byť len fyzická osoba, ktorá má spôsobilosť na právne úkony v plnom rozsahu, je bezúhonná a spĺňa kvalifikačné predpoklady v zmysle § 11 ods. 2 a 3 Zákona o športe. Kontrolór nemusí byť individuálnym členom SZTŠ. Funkcia Kontrolóra je nezlučiteľná s výkonom funkcie v iných orgánoch SZTŠ.
		3. Kontrolór sa ujíma svojej funkcie deň nasledujúci po dni, v ktorom sa konalo Valné zhromaždenie, na ktorom bol do funkcie zvolený, pričom týmto dňom začína plynúť aj jeho funkčné obdobie.
		4. Funkcia Kontrolóra zaniká:
1. uplynutím 5 ročného funkčného obdobia,
2. odvolaním z funkcie Valným zhromaždením na základe rozhodnutia dvojtretinovej väčšiny hlasov delegátov pričom musí byť uvedený dôvod odvolania,
3. právoplatným rozhodnutím disciplinárnych orgánov SZTŠ z dôvodu závažného disciplinárneho previnenia,
4. vzdaním sa funkcie,
5. nepreukázaním odbornej spôsobilosti v zmysle § 11 ods. 3 Zákona o športe,
6. stratou spôsobilosti na výkon funkcie,
7. smrťou.

 Kontrolór, ktorému uplynulo funkčné obdobie, je oprávnený vykonávať nevyhnutné úkony a činnosť na zabezpečenie fungovania SZTŠ a športovej činnosti jeho členov až do zvolenia alebo ustanovenia nového Kontrolóra.

* + 1. Kontrolór vo svojej výlučnej právomoci:
1. kontroluje hospodárnosť, efektívnosť, účinnosť a účelnosť použitia verejných prostriedkov v SZTŠ,
2. kontroluje hospodárenie SZTŠ v zmysle Valným zhromaždením schváleného rozpočtu na príslušné rozpočtové obdobie,
3. kontroluje dodržiavanie právnych predpisov,
4. kontroluje dodržiavanie predpisov a rozhodnutí orgánov SZTŠ,
5. kontroluje plnenie a dodržiavanie zmlúv uzavretých SZTŠ s inými športovými zväzmi, medzinárodnými športovými orgánmi a organizáciami, orgánmi Slovenskej republiky ako aj dodržiavanie asociačných dohôd,
6. kontroluje obsah zápisníc VZ a ich riadneho zverejňovania,
7. upozorňuje Prezídium a Prezidenta na nesúlad povinne zverejňovaných údajov a údajov v zdrojovej evidencii,
8. vykonáva dozor nad prípravou a priebehom volieb a zúčastňujú sa na zasadnutí Volebnej komisie,
9. kontroluje plnenie a dodržiavanie uznesení Valného zhromaždenia a uznesení Prezídia členmi a orgánmi SZTŠ,
10. kontroluje včasnosť vybavenia návrhov, podnetov, sťažností, protestov a opravných prostriedkov orgánmi SZTŠ príslušnými na ich vybavenie,
11. zúčastňuje sa na zasadnutiach VZ, Prezídia,
12. má právo sa zúčastňovať zasadnutí ďalších orgánov SZTŠ ako aj na zasadnutí orgánov riadnych členov SZTŠ ako aj orgánov Sekcií,
13. na čas do zvolania riadneho alebo mimoriadneho Valného zhromaždenia preberá na seba všetky práva a povinnosti Prezídia v prípade, že Prezídium nebolo na troch po sebe nasledujúcich zasadnutiach uznášaniaschopné,
14. pravidelne (raz ročne a vždy na požiadanie) predkladá VZ písomnú správu o vykonaných kontrolách a o nedostatkoch zistených v činnosti iných orgánov, útvarov a úsekov SZTŠ a správu o svojej činnosti (výročná správa),
15. predkladá Prezídiu návrhy opatrení na zjednanie nápravy nedostatkov zistených pri ich kontrolnej činnosti,
16. má právo zvolať mimoriadne VZ,
17. v prípade sporov a pochybností sa podieľa na podávaní záväzného výkladu Stanov SZTŠ a ostatných vnútorných poriadkov SZTŠ,
18. na návrh Prezídia alebo niektorej Sekcie preskúmava súlad predpisov riadneho člena alebo športovej sekcie s predpismi SZTŠ,
19. na požiadanie poskytuje konzultačnú a poradenskú činnosť iným orgánom SZTŠ ako aj orgánom riadnych členov SZTŠ,
20. vykonáva konzultačnú činnosť pre kontrolórov riadnych členov SZTŠ; vždy konzultuje postup s kontrolórom riadneho člena v prípade zistení závažného nedostatku,
21. na podnet Hlavného kontrolóra športu vykonáva kontrolu SZTŠ.
	* 1. Kontrolór prijíma svoje rozhodnutia vo forme uznesení. Zápisy z kontrol a uznesenia sa zverejňujú na webovej stránke SZTŠ a Športovom portáli v zmysle Zákona o športe. Zápisnica obsahuje náležitosti v zmysle § 21 ods. 2 Zákona o športe a zasiela sa osobám oprávneným zúčastniť sa zasadnutia Kontrolóra emailom spôsobom a v lehote podľa § 21 ods. 3 Zákona o športe.
		2. Kontrolór má pri výkone svojej funkcie právo na náhradu hotových výdavkov účelne a preukázateľne vynaložených v súvislosti s výkonom funkcie Kontrolóra a súčasne za výkon funkcie Kontrolóra mu môže byť priznaná náhrada za stratu času a odmena, ktorej výšku alebo spôsob jej určenia schvaľuje VZ.

**Článok 11.**

**Disciplinárne komisie SZTŠ**

* 1. Disciplinárne komisie sú prvostupňovým orgánom pre zabezpečenie spravodlivosti v SZTŠ. Prípadné rozhodnutie členov SZTŠ o zlúčení disciplinárnych komisií do jedinej DK tým nie je vylúčené.
	2. Disciplinárne komisie:
1. rozhodujú spory o spáchaní disciplinárneho priestupku členom zväzu,
2. rozhodujú spory v súvislosti s porušením licenčných alebo finančných povinností člena zväzu,
3. rozhodujú spory o porušení pravidiel súťaže vrátane antidopingových pravidiel členom zväzu,
4. na návrh člena SZTŠ rozhodujú vzájomné spory medzi členmi SZTŠ v prípadoch, kedy sú obe strany sporu z rovnakej športovej sekcie; resp. ak DK vykonáva disciplinárnu funkciu pre obe športové sekcie, ak spory súvisia s ich športovou činnosťou,
5. predkladajú písomnú výročnú správu o svojej činnosti Valnému zhromaždeniu,
	1. Pre každú športovú sekciu môže byť zriadená samostatná disciplinárna komisia. V prípade viacerých DK je príslušná DK tá, v ktorej Sekcii sú evidovaní členovia sporu. V prípade, že k disciplinárnemu priestupku prišlo na súťaži inej Sekcie než je Sekcia priestupcu, príslušná je DK Sekcie, na súťaži ktorej sa stal priestupok.
	2. DK majú troch členov volených Valným zhromaždením z individuálnych členov SZTŠ na 4 ročné funkčné obdobie. Aspoň jeden člen DK musí byť zároveň športovým odborníkom. Člen DK nesmie byť iným funkcionárom SZTŠ.
	3. Funkcia člena DK zaniká
6. uplynutím 4 ročného funkčného obdobia,
7. odvolaním z funkcie Valným zhromaždením,
8. vzdaním sa funkcie,
9. stratou spôsobilosti na výkon funkcie,
10. smrťou.

Členovia DK, ktorým uplynulo funkčné obdobie, sú oprávnení vykonávať nevyhnutné úkony a činnosť na zabezpečenie fungovania SZTŠ a športovej činnosti jeho členov až do zvolenia alebo ustanovenia nových členov DK.

* 1. Prvé zasadnutie DK sa koná bezprostredne po skončení VZ, na ktorom boli zvolení členovia DK. Na prvom zasadnutí DK o.i. zvolí svojho predsedu.
	2. Každá DK má povinnosť pri svojej rozhodovacej činnosti aplikovať predpisy SZTŠ. Predpisy prijaté športovou organizáciou zastupujúcou príslušné odvetvie tanečného športu pred 6.12.2016 a ich neskoršie zmeny a úpravy aplikuje DK pri riešení sporov týkajúcich sa členov alebo činnosti príslušného druhu tanca, pokiaľ tieto nie sú v rozpore s predpismi SZTŠ.
	3. DK sú uznášaniaschopné, len ak sú na ich zasadnutí prítomní všetci jej členovia. Na zasadnutí DK predseda DK alebo ním poverený člen umožní účasť strán sporu, resp. navrhovateľa. Rokovania a rozhodovania DK sa nezúčastní člen DK, ak sa prerokovávaná vec týka jeho športového klubu alebo športovej organizácie, ktorej je členom. V takom prípade určí náhradníka ODRK. V prípade pochybnosti o existencii konfliktu záujmov vec rozhodne ODRK.
	4. Zasadnutia DK je možné so súhlasom dotknutých strán uskutočniť aj prostredníctvom videokonferencie alebo inými obdobnými prostriedkami elektronickej komunikácie.
	5. DK prijíma svoje rozhodnutia vo forme uznesení jednoduchou väčšinou hlasov svojich členov niektorým z nasledovných spôsobov:
1. konanie zastaví, ak nie sú splnené podmienky na prerokovanie a rozhodnutie alebo ak navrhovateľ vezme návrh späť alebo ak v sporoch proti rozhodnutiam organov SZTŠ tento orgán alebo jemu organizačne nadriadený orgán SZTŠ zmení rozhodnutie, ktoré je základom sporu tak, že dôvod sporu odpadne
2. návrh zamietne
3. návrhu vyhovie, pričom DK môže vždy zmierniť navrhovaný druh alebo rozsah navrhovanej sankcie.

DK môže pri zistení závažného disciplinárneho previnenia uložiť aj najvyššiu sankciu, ktorou je vylúčenie člena SZTŠ.

Uznesenia sa zverejňujú sa webovej stránke SZTŠ a Športovom portáli v zmysle Zákona o športe. Zápisnica sa doručí osobám oprávneným zúčastniť sa zasadnutia DK spôsobom a v lehote podľa § 21 ods. 3 Zákona o športe. DK vykonávajú svoju rozhodovaciu pôsobnosť nezávisle od iných orgánov SZTŠ.

* 1. Pri rozhodovaní DK dbá na to, aby v rozhodovaní o skutkovo a právne zhodných prípadoch alebo podobných prípadoch nevznikali neodôvodnené rozdiely a to ani medzi jednotlivými disciplinárnymi komisiami. Pred rozhodnutím vo veci licenčného sporu, antidopingového sporu alebo sporu so športovým odborníkom si DK vyžiada stanovisko odborného orgánu SZTŠ, pokiaľ tento orgán nie je zároveň navrhovateľom v spore. DK svoje rozhodnutie vždy písomne odôvodní. Člen DK, ktorý nesúhlasí s rozhodnutím DK má právo aby bol jeho odlišný názor v písomnej forme, ktorú vypracuje v  lehote 25 dní, pripojený ku konečnému rozhodnutiu DK.
	2. Rozhodnutia DK sú vždy na základe odvolania preskúmateľné ODRK. Právoplatné rozhodnutia DK sú záväzné pre všetkých dotknutých členov SZTŠ, pre všetky jeho orgány, športové sekcie, úseky a komisie.
	3. Podrobnosti o vzniku a zániku funkcie člena DK a činnosti a konaní pred DK môžu byť upravené v Organizačnom poriadku a Disciplinárnom poriadku SZTŠ.

**Článok 12**

**Odvolacia disciplinárna a rozhodcovská komisia SZTŠ**

* 1. Odvolacia disciplinárna a rozhodcovská komisia (ODRK) je najvyšším disciplinárnym orgánom a orgánom riešenia sporov SZTŠ.
	2. ODRK má šiestich členov volených Valným zhromaždením. V ODRK sú rovnomerne zastúpení členovia za každú z 3 športových sekcií, a to tak, že delegáti členov, ktorí vykonávajú činnosť v odvetví tanečného športu organizovaného v rovnakej športovej sekcii volia spoločne svoju časť členov ODRK (vždy 2 členov).
	3. Člen ODRK je volený na 4 ročné funkčné obdobie. Členom ODRK môže byť len individuálny člen SZTŠ, ktorý má plnú spôsobilosť na právne úkony a je bezúhonný Člen ODRK nesmie byť iným funkcionárom SZTŠ ani členom DK.
	4. Funkcia člena ODRK zaniká
1. uplynutím 4 ročného funkčného obdobia,
2. odvolaním z funkcie Valným zhromaždením,
3. vzdaním sa funkcie,
4. stratou spôsobilosti na výkon funkcie,
5. smrťou.

Členovia ODRK, ktorým uplynulo funkčné obdobie, sú oprávnení vykonávať nevyhnutné úkony a činnosť na zabezpečenie fungovania SZTŠ a športovej činnosti jeho členov až do zvolenia alebo ustanovenia nových členov ODRK.

* 1. Prvé zasadnutie ODRK sa koná bezprostredne po skončení VZ, na ktorom boli zvolení členovia ODRK. Na prvom zasadnutí ODRK o.i. zvolí svojho predsedu.
	2. Zasadnutie ODRK je možné so súhlasom dotknutých strán uskutočniť aj prostredníctvom videokonferencie alebo inými obdobnými prostriedkami elektronickej komunikácie.
	3. ODRK vo svojej výlučnej kompetencii:
1. rozhoduje o odvolaní proti rozhodnutiu disciplinárneho orgánu o spáchaní disciplinárneho priestupku členom zväzu,
2. rozhoduje o odvolaní proti rozhodnutiu disciplinárneho orgánu v súvislosti s porušením licenčných alebo finančných povinností člena zväzu,
3. rozhoduje o odvolaní proti rozhodnutiu disciplinárneho orgánu o porušení pravidiel súťaže vrátane antidopingových pravidiel členom zväzu,
4. na návrh ktoréhokoľvek orgánu SZTŠ rozhoduje vzájomné spory medzi orgánmi, útvarmi, Sekciami a úsekmi SZTŠ,
5. na návrh člena orgánu SZTŠ rozhoduje o existencii konfliktu záujmov člena daného orgánu SZTŠ,
6. na návrh člena SZTŠ rozhoduje vzájomné spory medzi členmi SZTŠ, ktorí sú organizovaní v rôznych športových sekciách, pokiaľ nemajú spoločnú disciplinárnu komisiu, ak spor súvisí s ich športovou činnosťou,
7. predkladá Prezídiu návrhy na odvolanie voleného funkcionára zväzu z jeho funkcie pred uplynutím funkčného obdobia z dôvodu jeho disciplinárneho potrestania,
8. na svojom prvom zasadnutí menuje svojich zástupcov do osobitnej komisie na podanie záväzného výkladu predpisov SZTŠ; ich mená oznámi Prezídiu,
9. predkladá písomnú výročnú správu o svojej činnosti Valnému zhromaždeniu,
	1. ODRK je uznášaniaschopná, ak sú na jej zasadnutí prítomní aspoň 5 jej členovia. Ak je predmetom zasadnutia ODRK odvolacie alebo návrhové konania umožní predseda ODRK alebo ním poverený člen tiež účasť strán sporu, resp. navrhovateľa na zasadnutí. V prípade, že ODRK nie je uznášaniaschopná, predseda ODRK zvolá jej nové zasadnutie. Rokovania a rozhodovania ODRK sa nezúčastní člen ODRK, ktorý v prerokovávanej veci rozhodoval ako člen disciplinárneho orgánu alebo orgánu riešenia sporov v prvom stupni ani člen, ak sa prerokovávaná vec týka jeho športového klubu alebo športovej organizácie, ktorej je členom. Ak je pochybnosť o existencii alebo o hrozbe konfliktu záujmov, rozhoduje predseda ODRK; ak ide o predsedu ODRK, o existencii alebo o hrozbe konfliktu záujmov rozhodujú ostatní členovia ODRK tajným hlasovaním. Osoba (osoby), ktorá rozhoduje zároveň určí náhradníka, ak konštatuje existenciu konfliktu záujmov.
	2. ODRK prijíma svoje rozhodnutia vo forme uznesení jednoduchou väčšinou hlasov svojich členov niektorým z nasledovných spôsobov:
10. konanie zastaví, ak nie sú splnené podmienky na prerokovanie a rozhodnutie alebo ak navrhovateľ vezme návrh späť; pritom môže zároveň zrušiť rozhodnutie prvostupňového orgánu,
11. odvolanie alebo návrh zamietne,
12. napadnuté rozhodnutie prvostupňového orgánu zmení,
13. napadnuté rozhodnutie prvostupňového orgánu zruší a vec mu vráti na doplnenie konania a nové rozhodnutie.

Uznesenia sa zverejňujú sa webovej stránke SZTŠ a Športovom portáli v zmysle Zákona o športe. Zápisnica sa doručí osobám oprávneným zúčastniť sa zasadnutia ODRK spôsobom a v lehote podľa § 21 ods. 3 Zákona o športe. ODRK vykonáva svoju rozhodovaciu pôsobnosť nezávisle od iných orgánov SZTŠ.

* 1. Pri rozhodovaní ODRK dbá na to, aby v rozhodovaní o skutkovo a právne zhodných prípadoch alebo podobných prípadoch nevznikali neodôvodnené rozdiely. Člen, ktorý nesúhlasí s rozhodnutím ODRK má právo aby bol jeho odlišný názor pripojený ku konečnému rozhodnutiu ODRK. Uznesenia ODRK sú záväzné pre všetkých dotknutých členov SZTŠ, pre všetky jeho orgány, úseky a komisie.
	2. Podrobnosti vzniku a zániku funkcie člena ODRK a činnosti a konaní ODRK môžu byť upravené v Organizačnom poriadku a Disciplinárnom poriadku SZTŠ.

**Článok 13.**

**Volebná komisia**

1. Volebná komisia pripravuje a organizuje voľby všetkých orgánov SZTŠ, kontroluje priebeh týchto volieb a vyhlasuje ich výsledky. Volebná komisia rozhoduje o sťažnostiach, námietkach a sporoch súvisiacich s prípravou a priebehom volieb na zasadnutí VZ; ak je to potrebné, zasadnutie VZ sa preruší na potrebnú dobu.
2. Volebná komisia sa volí na začiatku volebného Valného zhromaždenia delegátmi VZ a má 3 členov. Až do zvolenia (novej) volebnej komisie vykonáva úlohy Volebnej komisie posledná zvolená Volebná komisia. Vo Volebnej komisii sú rovnomerne zastúpení členovia každej z 3 športových sekcií, a to tak, že delegáti členov, ktorí vykonávajú šport organizovaný v rovnakej športovej sekcii, volia spoločne svojho člena volebnej komisie. Predsedom volebnej komisie je člen volebnej komisie zvolený najvyšším počtom hlasov. Pri rovnosti hlasov určia predsedu spomedzi tých členov, ktorí získali rovnaký počet hlasov ostatní členovia volebnej komisie.
3. Na žiadosť člena SZTŠ Ministerstvo školstva, vedy, výskumu a športu určí nezávislého pozorovateľa, ktorý je oprávnený zúčastniť sa na voľbách a na zasadnutí volebnej komisie vrátane sčítavania hlasov. Členovia Volebnej komisie sú povinní prítomnosť nezávislého pozorovateľa akceptovať a umožniť mu jeho činnosť.
4. Volebná komisia pred konaním volebného VZ najmä zisťuje počet Delegátov s hlasovacím právom a počet hlasov každého z Delegátov, a to na základe údajov o evidencii riadnych členov, individuálnych členov platných k 31.12. roku predchádzajúcemu volebnému VZ, a to osobitne pre každú z 3 odvetví tanečného športu (sekcií). Za týmto účelom ostatné orgány SZTŠ na požiadanie ktoréhokoľvek člena Volebnej komisie poskytnú potrebné údaje a podklady. Podrobnosti môže určiť Volebný poriadok SZTŠ. Členovia Volebnej komisie, ktorým uplynulo funkčné obdobie, sú oprávnení vykonávať nevyhnutné úkony a činnosť na zabezpečenie fungovania SZTŠ a športovej činnosti jeho členov až do zvolenia alebo ustanovenia nových členov Volebnej komisie.

**Článok 14.**

**Zásady finančného hospodárenia SZTŠ**

1. Cieľom SZTŠ nie je vytváranie zisku. Všetky príjmy budú použité na podporu rozvoja tanečného športu spôsobom stanoveným VZ, alebo poskytovateľom finančných prostriedkov (štátny orgán, sponzor, darca reklamný alebo mediálny partner).
2. SZTŠ vyberá od svojich členov interné poplatky, členské príspevky, poplatky za udelenie licencií, oprávnení, štartovné, poplatky za prestup medzi klubmi, poplatky za činnosť orgánov SZTŠ, pokuty a penále v zmysle Finančného poriadku SZTŠ.
3. SZTŠ môže prijímať od členov alebo 3. osôb dary a dobrovoľné príspevky na športovú činnosť.
4. SZTŠ môže obdržať od rezortných orgánov SR alebo nimi vytvorených odborných organizácií a inštitúcií príspevky na športovú činnosť ako
	1. príspevok uznanému športu,
	2. dotáciu,
	3. príspevok na národný športový projekt,
	4. príspevok na športový poukaz.
5. SZTŠ sa môže uchádzať o finančnú podporu svojej činnosti v podobe grantov a príspevkov od súkromnoprávnych a verejnoprávnych nadácií a fondov vrátane fondov EÚ.
6. Pre finančné zabezpečenie svojej činnosti môže mať SZTŠ príjmy i z vlastnej hospodárskej činnosti (vstupné, výnosy z prenájmu majetku, podiely na zisku obchodných spoločností, v ktorých má SZTŠ majetkovú účasť a pod.).
7. SZTŠ je povinné viesť svoje finančné prostriedky na bankovom účte v banke alebo pobočke zahraničnej banky v SR. SZTŠ môže viesť svoje finančné prostriedky na viacerých bankových účtoch oddelene pre každú zo sekcií tanečného športu, resp. pre niektorú (niektoré) sekcie tanečného športu. Podrobnosti môže určiť Finančný poriadok SZTŠ.
8. SZTŠ dodržuje zákonmi SR stanovené spôsoby vedenia účtovnej evidencie, dodržuje všetky daňové a odvodové povinnosti v zmysle všeobecne záväzných právnych predpisov. Povinne zostavuje riadnu účtovnú závierku a túto spolu s výročnou správou overuje audítorom, ktorú zverejňuje v registri účtovných závierok do 15 dní od jej prerokovania VZ SZTŠ; najneskôr do 31.7 nasledujúceho kalendárneho roku (§ 9 ods. 7 Zákona o športe). Finančný poriadok upraví podrobnosti pri vedení účtovnej evidencie.
9. Účtovné obdobie SZTŠ je zhodné s kalendárnym rokom.
10. Prezídium predkladá riadnemu Valného zhromaždenia správu o hospodárení za uplynulé obdobie, správu o stave pokladne ku dňu zasadnutia, návrh zásad hospodárenia, ako i finančný rozpočet pre budúce obdobie.
11. Príjmy SZTŠ sa môžu použiť výlučne na podporu športovej činnosti SZTŠ a jej členov. Príjmy sa rozdelia medzi jednotlivé športové sekcie nasledovne:
	1. členské príspevky členov sa používajú na úhradu spoločných nákladov zväzu a zväzových aktivít
	2. každá športová sekcia používa na svoju činnosť poplatky za udelenie licencií, oprávnení, štartovné, poplatky za prestup medzi klubmi a interné poplatky stanovené príslušnou sekciou
	3. štátny príspevok uznanému športu sa rozdelí a použije nasledovne:
		1. prostriedky účelovo viazané na správu a prevádzku SZTŠ musia byť použité na určený účel a zúčtované v bežnom účtovnom období; o ich použití v zmysle schváleného rozpočtu rozhoduje Prezídium,
		2. ostatné príspevky (napr. príspevok na šport mládeže, príspevok na rozvoj talentovanej mládeže, príspevok na športovú reprezentáciu) sa rozdelia medzi športové sekcie tak, aby každá športová sekcia získala na svoju činnosť tie prostriedky, ktoré boli priznané zásluhou činnosti tých členov, ktorí vykonávajú aktívnu športovú činnosť v odvetví tanečného športu, ktorý organizuje príslušná Sekcia (napr.: počet individuálnych členov SZTŠ v Sekcii, počet a kvalita športových výsledkov v kategórii dospelí a v kategórii deti a juniori a ďalšie), ak bola táto činnosť zohľadnená pri stanovení výšky štátneho príspevku; presný spôsob (pomer) rozdelenia určí VZ spolu so schválením rozpočtu SZTŠ; tieto prostriedky je potrebné použiť a zúčtovať v bežnom účtovnom období.
	4. každá športová sekcia používa na svoju činnosť príjmy účelovo určené na športovú činnosť daného druhu tanečného športu, konkrétneho športovca alebo športové podujatie spadajúce pod dané odvetvie tanečného športu.
12. Náklady sekretariátu SZTŠ a odmeny spoločných orgánov SZTŠ sú hradené zo štátneho príspevku uznanému športu účelovo viazaného na správu a prevádzku SZTŠ; pokiaľ tento príjem nebude dostatočný, bude rozdiel uhradený z príjmov inak určených pre jednotlivé sekcie tanečného športu v pomere určenom vo schválenom rozpočte.
13. Športové podujatia, projekty, školenia a ďalšie činnosti, ktoré sú z rozhodnutia Prezídia spoločnými pre viaceré Sekcie; t.j. určené pre členov z viacerých odvetví tanečného športu, spoločnú propagáciu tanečného športu a pod., sú financované z príjmov inak určených pre jednotlivé Sekcie v objeme a v pomere určenom vo schválenom rozpočte.
14. Odmena za športovú reprezentáciu musí byť použitá v zmysle § 30 Zákona o športe zníženú o solidárny príspevok, ktorý sa vyplatí v zmysle § 30 ods. 3 Zákona o športe športovým klubom, ktoré sa podieľali na výchove športovca do 23 rokov rovnomerne.
15. Rozhodnutia o spôsobe použitia verených prostriedkov musia byť v súlade so záväznými pravidlami Zákona o športe a povinne sa zverejňujú na Športovom portáli v zmysle § 82 Zákona o športe.
16. Podrobnosti upraví Finančný poriadok SZTŠ.

**Článok 15.**

**Zánik členstva športovej organizácie**

1. Ktorákoľvek Sekcia, alebo športový klub sa môže vzdať členstva v SZTŠ.
2. O vzdaní sa členstva je športová organizácia povinná písomne informovať SZTŠ.
3. Ak športová organizácia oznámi vzdanie sa členstva v SZTŠ do 30.6. kalendárneho roku, jej členstvo zanikne k 31.12. toho istého kalendárneho roku, ak športová organizácia neurčí neskorší termín. Inak jej členstvo nezanikne skôr, ako uplynie 6 mesiacov od doručenia písomného oznámenia podľa Čl. 15 ods. 2.; najneskôr však do 31.12.nasledujúceho kalendárneho roku.
4. Valné zhromaždenie SZTŠ môže rozhodnúť o vylúčení niektorej sekcie alebo športového klubu z členstva SZTŠ len v prípade, ak sekcia alebo športový klub napriek zisteniu disciplinárneho porušenia koná v rozpore so známymi záujmami a cieľmi SZTŠ.
5. Valné zhromaždenie SZTŠ môže rozhodnúť o vylúčení niektorej Sekcie z členstva SZTŠ len v prípade, ak :
	1. zástupcovia Sekcie sa nezúčastňujú zasadnutí orgánov SZTŠ po dobu jedného roku,
	2. Sekcia napriek zisteniu disciplinárneho porušenia koná v rozpore so známymi záujmami a cieľmi SZTŠ.
6. Členstvo riadnych členov SZTŠ, ktorí sú zároveň členmi Sekcie, ktorá oznámila vzdanie sa členstva v SZTŠ, alebo ktorej členstvo bolo zrušené v dôsledku vylúčenia alebo v dôsledku zrušenia Sekcie, nezaniká spolu so zánikom členstva ich Sekcie. Dotknutí členovia písomne oznámia SZTŠ v lehote 3 mesiacov od zverejnenia informácie o zániku členstva ich Sekcie na webovom sídle SZTŠ, či sa vzdávajú svojho členstva v SZTŠ, alebo si ho ponechajú. Zároveň oznámia, v rámci ktorej zo zostávajúcich športových sekcií budú naďalej vykonávať svoju činnosť. Ak sa nevyjadria, má sa zato, že ich členstvo je zachované.
7. V lehote 4 mesiacov od oznámenia Sekcie o vzdaní sa členstva v SZTŠ alebo od zániku členstva Sekcie v dôsledku vylúčenia alebo zrušenia sa uskutoční Valné zhromaždenie, ktorého programom musí byť
	1. rekonštrukcia (doplnenie) orgánov SZTŠ, ak v dôsledku zániku členstva Sekcie dochádza k zmene v ich zložení alebo dôjde k vzdaniu sa funkcií zvolených funkcionárov,
	2. začleneniu riadnych členov SZTŠ, ktorých členstvo zostáva zachované postupom podľa Čl. 15 ods. 6,
	3. zmena Stanov a úprava ostatných predpisov SZTŠ,
	4. majetkové vyrovnanie so Sekciou, ktorej členstvo zaniká alebo zaniklo.

**Článok 16.**

**Zrušenie SZTŠ**

1. O zrušení SZTŠ rozhoduje dvojtretinová väčšina všetkých hlasov prítomných delegátov na zasadnutí riadneho alebo mimoriadneho Valného zhromaždenia. V prípade zrušenia bez právneho nástupcu je rozhodnutie VZ o zrušení SZTŠ účinné len v prípade, ak sa zároveň určí osoba likvidátora.
2. SZTŠ môže byť zrušené tiež právoplatným rozhodnutím Ministerstva vnútra SR alebo súdu. Osobu likvidátora v takomto prípade ustanoví likvidátor určený Ministerstvom vnútra SR.
3. O spôsobe majetkového vysporiadania v prípade zániku SZTŠ rozhoduje Valné zhromaždenie. Likvidácia sa vykoná postupom podľa § 70 a nasl. Obchodného zákonníka o likvidácii obchodných spoločností s použitím § 13 Zákona o združovaní občanov.
4. O spôsobe použitia likvidačného zostatku rozhodne Valné zhromaždenie po skončení likvidácie.
5. SZTŠ zanikne po skončení likvidácie výmazom z registra občianskych združení.

**Článok 17.**

**Záverečné a prechodné ustanovenia**

1. Tieto Stanovy sú v súlade so všetkými zákonmi a zákonnými normami platnými na území SR v deň nadobudnutia ich platnosti. Problematika, ktorá nie je výslovne regulovaná týmito Stanovami, sa riadi ustanoveniami Zákona o športe, Občianskeho zákonníka, Obchodného zákonníka, zákona č. 83/1990 Zb. o združovaní občanov ako i ostatných zákonov a zákonných noriem platných na území SR.
2. Pojmy používané v týchto Stanovách, pokiaľ nie sú Stanovami definované, sa vykladajú zhodne s pojmami používanými Zákonom o športe. Pokiaľ tieto Stanovy, prípadne na ne nadväzujúce ostatné interné predpisy SZTŠ regulujú právne vzťahy medzi členmi a orgánmi SZTŠ v rozpore s kogentnými ustanoveniami Zákona o športe, majú príslušné ustanovenia Zákona o športe prednosť pred úpravou obsiahnutou v Stanovách, prípadne v ďalších predpisoch SZTŠ.
3. Tieto Stanovy sú novelou Stanov SZTŠ registrovaných dňa 2.4.2001 na MV SR, číslo spisu VVS/1–909/90–101–3, ktoré vychádzali z pôvodných Stanov Slovenského tanečného zväzu registrovaných MV SR dňa 8.1.1993 pod číslom VVS/1–909/90–101, a novelou Stanov, ktoré MV SR registrovalo dňa 9.5.2003 pod číslom VVS/1–909/90–101–4, 5.3.2005 pod č. VVS/1–909/90–101–5, 28.7.2005 pod číslom VVS/1–909/90–101–6, 18.4.2008 pod číslom VVS/1–909/90–101–7, 25.10.2013 pod číslom VVS/1–909/90–101–8, 16.12. 2016 pod číslom VVS/1–909/90–101–11 a 6.12. 2017 pod číslom VVS/1–909/90–101–13, ktoré v plnom rozsahu nahrádzajú.
4. SZTŠ je právnym pokračovateľom pôvodného Slovenského zväzu spoločenského tanca, Slovenského tanečného zväzu (STZ) a Slovenského zväzu tanečného športu (SZTŠ).
5. Ďalšími právnymi predpismi dopĺňajúcimi tieto Stanovy sú:

• Finančný poriadok SZTŠ,

• Organizačný poriadok SZTŠ,

• Volebný poriadok SZTŠ

• Disciplinárny poriadok SZTŠ,

• Súťažný poriadok SZTŠ. sekcií

Tieto poriadky sú zároveň ďalšími predpismi SZTŠ platnými pre odvetvie tanečného športu, podľa ktorých sa organizuje činnosť sekcie tanečného športu.

SZTŠ preberá tiež súťažné poriadky, disciplinárne poriadky, a ostatné interné poriadky prijaté jeho Sekciami uvedenými v Čl. 6 ods. 1 písm. b. a c. a považuje ich za svoje interné poriadky.

To nebráni prijatiu a vytvoreniu nového spoločného Disciplinárneho poriadku SZTŠ, ktorý jednotne upraví najmä zabezpečenie dodržiavania antidopingových pravidiel v tanečnom športe.

Až do prijatia nových interných predpisov v zmysle vyššie uvedeného budú primerane platiť doterajšie interné a organizačné predpisy SZTŠ a jeho Sekcií v tých častiach, v ktorých neodporujú týmto Stanovám.

1. Tieto Stanovy majú (vo svojom origináli s obálkou) 31 strán textu.
2. Tieto Stanovy nadobúdajú platnosť dňom ich schválenia Valným zhromaždením SZTŠ dňa X.X.2020 v Bratislave a účinnosť nadobúdajú dňom ich registrácie MV SR.
3. Tieto Stanovy sa povinne zverejňujú na webovom sídle SZTŠ v lehote 15 dní od ich schválenia VZ SZTŠ a na Športovom portáli v zmysle § 82 Zákona o športe.